recursal/SuperWikiNEXT-32B huggingface dataset:
**陳凱港**（英文：**Harbour Chan Hoi Kong**，1971年1月—），網名**海港Sir**、**海港長官**（Haba Sir），香港警察，而家係沙田警區助理指揮官，近年因為喺微博經營個人社交平台同埋同唔少激進建制派人士互動而得到傳媒關注，另外佢亦有份投資品牌「小王子」。

雖然佢係執法人員，但就曾經多次因為涉嫌觸犯唔同法例而得到傳媒嘅關注。

早年時期
----

陳喺皇仁書院畢業，少年嘅時候曾加入東區少年警訊，之後喺1996年投考警察。加入香港警察後，陳亦繼續參與少年警訊嘅工作。

事件
--

### 香港逃犯條例爭議期間涉嫌盜用他人照片

喺香港逃犯條例爭議期間，佢曾經喺2019年9月開Facebook編撰文章，話一個83歲老太婆因為支持警察，同三個仔反面，文章得到民建聯立法會議員葛珮帆等親中派人士轉發，但後來被求驗傳媒揭發佢所用嘅老太婆配圖係盜圖，陳一度辯稱話照片無版權問題，但老太婆圖片嘅攝影師Anja Disseldorp就留言反駁陳凱港，話佢無獲授權使用圖片，唔尊重版權。

### 武漢肺炎期間涉擅用香港警察名義向武漢捐口罩

喺武漢肺炎期間，佢以「香港警察」名義向武漢市第一人民醫院，捐咗520個口罩，仲為裝口罩嘅紙箱影相放上網，而紙箱外更特別標明「520我愛你」嘅字句。有網民質疑喺香港前線醫護口罩供應亦將近「乾塘」之際，有無政府內部物資被捐贈到內地，之後警方發言人回應話已經訓示有關人員，喺未經許可下，唔得以警隊名義作出任何捐贈行為。

### 被揭發僭建

2020年4月，陳凱港被揭發喺大埔燕子里海景山莊7號獨立屋有大幅度僭建，其中包括一個玻璃嘅搭建物，而且改建程度十分嚴重。陳被指將整個外牆向外推，有如起咗一幢新嘅樓。

### 違法賣無註冊藥冒牌貨

喺2020年12月，陳凱港旗下嘅「小王子」售賣嘅皮膚抑菌膏「西施蘭百消膏」含氯己定成份，需要向香港藥劑業及毒藥管理局註冊後先可以賣；衞生署回應查詢時確認有關產品無註冊，根據相關條例，銷售未經註冊嘅藥劑製品最高可判罰款10萬元同監禁2年。陳凱港之後就喺社交媒體發表文章，話有人捉住瑕疵向佢嘅工作單位投訴舉報。品牌之後被指涉及詐騙被警方調查，有記者繼續跟進，但就反而被小王子嘅職員訓示。

### 涉嫌詐騙按揭貸款

喺2021年5月25號，陳凱港同一名女性友人因為涉嫌用虛假文件騙取按揭貸款被捕。

參考
--

1. 1 2  〈【知法犯法集體僭建】獨家！警司陳凱港 曾志偉女兒大埔獨立屋連環僭建〉. 原著喺2021-05-25歸檔. 喺2020-04-09搵到.
2. 1 2  〈【魑魅魍魎】楊明燉湯推警員優惠 恐觸《防止賄賂條例》〉. 原著喺2020-04-11歸檔. 喺2020-04-11搵到.
3. ↑  〈陳凱港總督察〉. 喺2020-04-09搵到.
4. ↑  〈【武漢肺炎】沙田警區微博網紅「海港sir」 以香港警察名義向武漢捐口罩被訓示〉. 原著喺2020-05-04歸檔. 喺2020-04-09搵到.
5. ↑  〈蘋果踢爆︱海港Sir疑違法賣無註冊藥膏 藥劑師指敏感反應可致窒息 ｜ 蘋果日報〉. 《Apple Daily 蘋果日報》 (香港中文). 原著喺2021-05-25歸檔. 喺2021-05-25搵到.
6. ↑  〈知法犯法︱海港Sir公司賣無註冊藥冒牌貨 涉詐騙被搜辦公室 呻「人善被人欺」 ｜ 蘋果日報〉. 《Apple Daily 蘋果日報》 (香港中文). 原著喺2021-05-25歸檔. 喺2021-05-25搵到.
7. ↑  〈「網紅警司」陳凱港涉呃按揭貸款 與女友人同被捕〉. 《on.cc東網》 (香港中文). 2021-05-25. 喺2021-05-25搵到.
8. ↑  凌逸德 (2021-05-25). 〈「海港Sir」警司陳凱港與女友人涉串謀詐騙 今早被捕將停職〉. 《香港01》 (香港中文). 喺2021-05-25搵到.

備註
--

1. ↑  該期少年警訊月刊喺2007年3月推出，入面提及佢投身警隊已十一年，所以推算佢喺1996年加入警察。

出面網頁
----

* （香港繁體）脆片小王子嘅facebook頁
**蜂后**（粵拼：fung1 hau6；英文：**queen bee**）係一個蜜蜂竇嘅統治者。一隻蜂后通常都係佢所屬嗰個蜜蜂竇入面所有蜜蜂嘅阿媽，所以又有人叫蜂后做**母蜂**。

基本概念
----

睇埋：蜜蜂同埋真社會性
蜜蜂具有真社會性，一羣蜜蜂入面會有好仔細嘅分工：一個蜜蜂竇入面一般會有一隻蜂后、10,000 到 150,000 隻工蜂、以及係 500 到 1,500 隻蜜蜂公，而部份嘅蜜蜂竇會有兩隻蜂后；頭嗰兩種蜜蜂都係乸，當中得蜂后有生殖能力－即係話工蜂係冇生殖能力嘅乸。

生命週期
----

蜂后係一隻非一般嘅蜜蜂乸，喺好特別嘅情況之下先會生到出嚟：工蜂喺餵幼蟲嗰陣，會分泌一種叫蜂王漿嘅物質俾幼蟲食，多數嘅幼蟲，無論公乸，淨係喺幼蟲期初期有蜂王漿食，得極少數嘅蜜蜂乸有機會幼蟲期全程食蜂王漿；一隻一路淨係食住蜂王漿嘅幼蟲乸會發育成蜂后，如果唔係一路淨係食蜂王漿嘅就會發育成工蜂。如果一隻幼蟲乸真係全程食足蜂王漿嘅話，佢就會喺 16 日之內發育成蜂后。

睇埋
--

* 蟻后
* 白蟻后

參攷
--

1. ↑  Hadisoesilo, Soesilawati. "*The Comparative Study of Two Species of Cavity-Nesting Honey Bees of Sulawesi, Indonesia*."

|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
想搵第二個意思嘅話，請睇**公 (搞清楚)**。

**公**（粵拼：gung1，又叫**雄性**，♂）係講有性生物，佢係放出細同識郁嘅生殖細胞，可以令到乸嘅生殖細胞受孕。要繁殖，公係唔可以少咗乸。

定義
--

開屏嘅雄性孔雀
幅相影到兩隻象鼻海豹公打交。
睇埋：精子同埋配子
**公**可以以配子嚟定義，係繁殖過程當中供應精子（細粒啲嘅配子）嗰一方。

特徵
--

睇埋：性選擇同埋貝特曼原理
喺動物界，啲公成日都會為咗交配而競爭。

查理斯·達爾文發覺近乎一切嘅動物物種都有一種情況：公硬係會性慾強過乸，會為咗爭奪同啲乸交配嘅權利而打交，或者以其他方式競爭。例如好多物種嘅甲蟲都係啲公有角而啲乸冇角，公彼此之間會用角打交，打贏咗嘅就有權同啲乸交配。噉嘅情況喺好多種魚類、雀鳥以至哺乳類當中都可以觀察得到。

喺 1948 年，有生物學家做咗一場實驗：佢哋發覺一隻果蠅公嘅配偶數量愈多，生到嘅後代嘅數量就愈多；相比之下，乸就冇噉嘅情況—就算一隻乸有好多配偶，佢生到嘅後代嘅數量都唔會點升。首先，思考公同乸嘅生物本質—乸嘅配子（卵子）明顯大粒過公嘅（精子），噉就表示對於身體嚟講，生產卵子（同生產精子比起嚟）消耗嘅資源更多，而且喺多種動物裡邊，乸要花好多時間陀仔（例如人類生仔就要陀九至十個月咁耐），陀仔期間隻乸冇得繁殖；相比之下，公生產後代嘅能力唔受呢種限制。因此，公比較有誘因靠住「盡力搵乸交配，交配次數有咁多得咁多」嘅策略嚟行動，而乸繁殖機會有限，對配偶會比較揀擇，偏向揀高質素嘅伴侶，亦會投注更多資源落去每個後代嗰度。

睇埋
--

* 有性繁殖
* 兩性異形

參考
--

以下係呢篇文引用咗嘅學術文獻或者網頁：

1. 1 2  Brown, G. R. Laland, K. N. & Mulder, M. B. (2009). Bateman's principles and human sex roles. *Trends in ecology & evolution*, 24(6), 297-304.

|  |  |
| --- | --- |
| 權威控制 | 
* NKC: ph987133

 |
想搵第二個意思嘅話，請睇**十八鄉**。
**恩洲十八鄉**，係舊底嘅廣東南海縣恩洲堡所轄鄉社統稱，屬金利都（司）轄。去到清末，恩洲堡下經已唔止十八鄉，但十八鄉叫慣咗，約定俗成。

組成
--

恩洲十八鄉通常來講有：荷溪、三聖社、半塘（泮塘）、荔溪（包括周門、荔溪南約、荔溪東約）、彩虹橋、南岸、澳口、源頭（源溪）、西場、增埗（繒埗）、西村、王聖堂、三元里、瑤䑓（瑤台）、沙涌（包括上沙涌、下沙涌）、塘下（唐夏）、棠溪、佛闍（佛蛇崗）。舊時嘅三元里平英團有唔少成員係呢十八鄉嘅鄉民。

聯鄉活動
----

### 三元里

喺三元里鄉有正月十八鬧元宵嘅習俗，據話係喺西漢開始嘅。舊陣嘅恩洲十八鄉有過共同約定，以增進各鄉友誼，避免械鬥，共慶豐收，就將元宵節訂作各鄉互相拜賀嘅日子，並由各鄉輪流做東：瑤䑓鄉定喺正月十六，王聖堂定喺正月十七，棠溪鄉定喺正月十九，而三元里鄉就定喺正月十八。成個活動由正月十二開始直落8日。據話1841年三元里鄉民抗英勝利後，三元里鄉為感謝各鄉支援，正月十八嘅慶典變得更為隆重。呢日係各鄉互拜，下晝喺鄉度嘅祠堂度醒獅采青，環村巡遊等，跟著仲會喺祠堂內外大擺筵席招呼各鄉鄉民。

### 西村

西村喺清朝道光年間就開始有張王爺誕活動，後由於村嘅張王爺廟喺文革期間畀清拆，活動中斷。到2000年後，西村村民恢復活動，由村嘅張王爺誕慶典活動籌備小組組織慶典活動，主場變咗去西村首約嘅老人之家，張王爺神像就喺入邊供奉。呢陣三元里、王聖堂、棠下等18鄉嘅村民代表亦都敲鑼舞獅共來西村慶賀，當日中午按慣例筵開百席招呼各鄉人士。

### 西場

西場村有廣州中心市區唯一剩低嘅關帝廟，村慶定喺農曆五月十三關帝誕。呢日十八鄉包括澳口、增步、南岸等兄弟村嘅獅隊就會挑著大旗、敲鑼打鼓前往西場村恭賀，而西場村醒獅隊亦村口喺度相迎，村內擺過百圍酒席宴請鄉友弟。神誕期間有遊鄉、切磋武藝等活動。

睇埋
--

* 金利司
* 仁威廟

攷
-

1. ↑  桂坫 等 (1911). 〈輿地略二〉. 出自 張鳳喈 等 (編). 《《南海縣志》卷三》. p. 27.
2. ↑  〈泮塘五秀〉. 《荔灣區政协文史寫作小組》. 廣州文史. 2008年9月12號. 原著喺2010年12月6號歸檔. 喺2019年3月1號搵到.
3. ↑  广州市的恩洲乡的具体信息 广州市地方志办公室
4. ↑  广东三元里正月十八闹元宵 2019-02-14 炎黄风俗网
5. ↑  十七条村舞龙舞狮贺张王爷诞 2015年04月23號 信息时报
6. ↑  18村同贺"张王爷诞" 互聯網檔案館嘅歸檔，歸檔日期2019年4月9號，. 广州日报
7. ↑  广州西场村喜迎关帝诞 互聯網檔案館嘅歸檔，歸檔日期2021年2月11號，. 2014-6-11 羊城晚报
8. ↑  羊城百态：关帝诞，广州乡村众狮闹游乡 互聯網檔案館嘅歸檔，歸檔日期2019年6月18號，. 2011-06-14 中国新闻网
呢幅插圖描繪漢蘇同歌麗萄發現糖果屋，見到望落好好人嘅老婆婆。
呢幅圖畫描繪嘅，係漢蘇同歌麗萄喺森林裏面盪失路。
《**糖果屋**》（粵拼：tong4 gwo2 uk1；英文：***The Gingerbread House*** ）係《格林童話》有收錄嘅一個童話故事。個故事好出名，到咗廿一世紀都仲有一定嘅文化影響力。

個故仔大致係噉嘅：故仔講到，**漢蘇**同**歌麗萄**呢兩個細路喺森林裏面盪失路；佢哋行行吓搵到一間怪屋，怪屋用糖果同薑餅等好味嘅嘢造，而怪屋嘅老婆婆仲好慷慨噉請ceng2佢哋食飯；點知原來老婆婆係巫婆想食咗佢哋，不過兩個細路用機智收拾巫婆，最後安全返到屋企。

喺《格林童話》原版入面，呢個故仔叫《**漢蘇同歌麗萄**》（德文：***Hänsel und Gretel***）－呢個呔圖係主角兩個細路嘅名。

情節
--

話說喺好耐好耐以前有一對小兄妹，哥哥個名叫**漢蘇**，細妹個名就叫**歌麗萄**。佢哋家境窮困，阿爸靠斬柴搵食。小兄妹嘅親生阿媽好惜sek3佢哋但係就死得早，佢哋阿爸後嚟再婚，娶咗個新老婆做小兄妹嘅後抵乸。

有一日，斬柴佬同後抵乸喺度愁屋企唔夠錢開飯，途中後抵乸遊說佢老公，叫佢將漢蘇同歌麗萄帶入森林，再留低對小兄妹喺嗰度等佢哋自生自滅，噉就可以慳返好多米飯。一邊喺側邊偷聽嘅漢蘇於是就諗橋，走去收集石仔返嚟。耳仔軟嘅斬柴佬打後真係聽後抵乸講，帶漢蘇同歌麗萄入森林，不過聰明嘅漢蘇同歌麗萄一路行一路掉deu6啲石仔落地，最後佢哋就由森林深處沿住啲石仔搵到路返屋企。過咗一排之後，死心不息嘅後抵乸再遊說佢老公帶漢蘇同歌麗萄入森林。今次漢蘇同歌麗萄諗住攞麵包糠代替石仔嚟重施故技，點知佢哋掉落地嘅麵包糠畀雀仔擔走嗮。就係噉，漢蘇同歌麗萄就喺陰暗嘅森林裏面盪失路。

漢蘇同歌麗萄係噉搵，都搵唔到路返屋企。冇幾耐，佢哋發現一間古怪嘅屋仔－間屋嘅牆係薑餅，而啲窗就係用糖果造嘅，散發住陣陣香味，望落聞落好好食噉。開始肚餓嘅小兄妹就上前去敲門。應門嘅係個阿婆。阿婆望落好好人噉，仲請ceng2對小兄妹入屋食飯。點知小兄妹食食吓，阿婆就捉住漢蘇，仲將漢蘇鎖入去一間囚房裏面－原來阿婆係個巫婆中意食人肉，打算養肥漢蘇再劏咗佢嚟食，而歌麗萄就要留低做巫婆嘅助手。

如是者，兩兄妹就喺巫婆間屋度生活。歌麗萄每日都會帶啲嘢食去幫巫婆手養肥漢蘇，跟住巫婆就會去囚房叫漢蘇伸隻手指出嚟，畀巫婆摸吓睇吓佢肥咗幾多。漢蘇每次都係攞一條骨頭去畀巫婆摸－巫婆年紀大眼力唔好，以為條骨真係漢蘇隻手指。

「點解呢個細路餵極都係咁瘦㗎？」
有一日，巫婆終於忍唔住，決定要郁手煮漢蘇嚟食。巫婆叫歌麗萄行去火爐前面，cek1 吓個爐夠熱未。歌麗萄估到巫婆係想乘機㧬ung2佢入火爐煮埋佢嚟食，於是佢就詐傻扮懵，話唔識得開爐，呃到巫婆爬入爐裏面。巫婆一入咗去，歌麗萄就一嘢閂埋個爐同埋點著個火。最後巫婆就被監生燒死。

歌麗萄即時走去放返漢蘇出嚟。大難不死嘅兩兄妹全力搜括間屋嘅財物，然後就嗱嗱臨帶埋啲財物返屋企。一返到，佢哋發現原來後抵乸已經走咗。亦有版本話後抵乸係死咗。

佢哋一家三口因為得到巫婆嘅財物，唔使再捱窮。從此，佢哋就過住幸福快樂嘅生活。

主題
--

睇埋：仙子故事同埋饑荒
《漢蘇同歌麗萄》用咗童話故事常見嘅「惡毒後抵乸糟質主角」橋段，不過噉係因為個故仔經過咗修改。首先，《漢蘇同歌麗萄》成個故仔都係圍繞住饑餓同饑荒－

* 薑餅屋（用食物造嘅屋）係個故仔最深入民心嘅影像之一；
* 故仔提到巫婆想食人肉，人食人係一件饑荒嗰時成日會發生嘅事；
* 故仔亦提到，漢蘇喺被囚禁期間猛咁食嘢；

中世紀嘅歐洲發生過多次大饑荒，當時嘅歐洲人遇到饑荒嗰陣，好多時都會因為唔夠錢開飯而將啲細路遺棄；《格林童話》第一版嘅《漢蘇同歌麗萄》故仔並冇後抵乸呢個角色，想將對小兄妹遺棄嘅係佢哋親生父母；後嚟據講格林兄弟唔中意，似乎覺得個故仔有損佢哋心目中「父母仔女相親相愛嘅理想家庭」嘅形象，所以佢哋就做咗啲修改－話親生阿媽深愛仔女但早死，而親生阿爸心哋唔壞但冇膽怕老婆，真正想虐待對小兄妹嘅係後抵乸。

亦有人指出，漢蘇同歌麗萄殺死巫婆之後，（喺某啲版本當中）後抵乸竟然咁啱死埋，噉反映巫婆同後抵乸喺早期版本當中係同一個角色。

影響
--

睇埋：糖果屋 (歌劇)
《漢蘇同歌麗萄》係《格林童話》其中一個最出名嘅故仔，產生咗唔少衍生文化產物，例如係

* 德文歌劇《糖果屋》；
* 2013 年美國電影《格林雙俠：獵巫世紀》，講漢蘇同歌麗萄大個咗做獵巫人，專對付女巫；
* 香港音樂組合 per se 作咗首歌《粉碎糖果屋》，就係取材自《漢蘇同歌麗萄》嘅；
* 喺包括珠三角在內嘅世界多地，唔少賣甜品糕點嘅舖頭都會用**糖果屋**做名，亦有唔少人將**糖果屋**當咗做「賣甜品糕點嘅商舖」嘅同義詞。呢樣嘢好可能就係取自《糖果屋》呢個童話故事嘅。

... 呀噉。

2021 年有人為咗慶祝聖誕而整咗間薑餅屋嚟食。

睇埋
--

* 耶加婆婆：耶加婆婆係東歐嘅一種傳說鬼怪，形象係會食人嘅巫婆，被指係好接近《漢蘇同歌麗萄》入面嗰個巫婆。
* Boogeyman
* 《薑餅人》

註釋
--

1. ↑  呢個名就噉字面解係「薑餅屋」噉解。
2. ↑  一般認為，條骨嚟自巫婆餵畀漢蘇食嘅雞翼或者雞髀。
3. ↑  亦有版本索性話成件事純熟意外－話漢蘇同歌麗萄有日跟父母入森林，意外走失咗。

攷
-

1. ↑  Discover The Truly Grim History Behind The Fairy Tale Of Hansel And Gretel. *ATI*.
2. ↑  THE DARK HISTORY BEHIND HANSEL AND GRETEL. *SYFY*.
3. ↑  Zipes, Jack (2013). "Abandoned Children ATU 327A - Hansel and Gretel". *The Golden Age of Folk and Fairy Tales: From the Brothers Grimm to Andrew Lang*. Hackett Publishing. pp. 121.
4. ↑  Lüthi, Max (1970). *Once Upon A Time: On the Nature of Fairy Tales*. Frederick Ungar Publishing Co. p. 64.
5. ↑  Synopsis: Hansel and Gretel. *Metropolitan Opera*.
6. ↑  糖果屋. *Grand Hyatt Hong Kong*.
7. ↑  【香港】銅鑼灣新開夢幻糖果屋，必試泡泡窩夫雪糕+手工製糖果
8. ↑  將軍澳Hans & Gretel希臘糖果屋！全場1,200呎 煙囪卷＋雞蛋仔｜外賣食乜好

拎
-


維基同享有多媒體嘅嘢：  
**Hänsel und Gretel**

* Hansel and Gretel, *American Literature* （英文），《漢蘇同歌麗萄》一個英文譯版。
* Literature / Hansel and Gretel （英文），TV Tropes 講《漢蘇同歌麗萄》呢個故仔。
**陳金兒**，香港親中派傳媒人兼生意人，奧斯汀學校（前身香港凱莉山學校）負責人，曾經做過大公網高層。

生平
--

陳金兒祖籍福建，80年代喺13歲嚟香港同屋企人團聚，曾經喺毛冷廠打工同埋喺金行當售貨員。19歲嘅時候曾經創業開時裝舖，去到1992年，佢經喺屯門區開設天賜地產，之後賺到第一桶金。佢係香港親中派成員，除咗本身做過大公網高層之外，喺2016年香港立法會選舉亦曾經公開同民建聯同工聯會拉票。另外，佢亦不時出席一啲親中派組織嘅活動。

爭議
--

### 被指資助洞鈜法師食肉

資深藝人翁靜晶喺2024年2月上載慈山寺前住持「洞鈜法師」食肉嘅影片，震驚香港社會。翁之後搵嚟洞鈜法師嘅功德主陳金兒接受訪問並當面對質。陳金兒承認自己有向洞鈜法師提供肉湯，又話自己因此承受報應。

### 學歷虛假？

佢報稱有博士學位，但有啲網民質疑佢嘅學位邊度嚟，喺2024年2月佢接受翁靜晶訪問嘅時候，翁提到呢件事，陳就只係支吾而對，聲稱由香港一所亞洲學院向佢頒發，強調唔係買，亦唔係假。之後，翁靜晶喺社交媒體揭露佢嘅博士學位由『亞洲知識管理學院』頒發，係假學位。而早在2019年，香港有線新聞亦揭露咗呢間其實係野雞大學，比錢就有得攞佢哋唔同嘅頭銜。

參考來源
----

1. ↑  李穎霖 (2021-11-21). 〈凱莉山學校醜聞｜校方開新公司招生禁傳媒採訪 董事拒答三億欠債〉. 《香港01》 (香港中文). 喺2024-03-11搵到.
2. ↑  〈天賜地產陳金兒 天道酬勤致勝 人脈基礎為本 - 香港文匯報〉. *paper.wenweipo.com*. 喺2024-03-11搵到.
3. ↑  〈立撐建制派 香港愛國愛港人士陳金兒全家總動員〉. *www.takungpao.com.hk*. 喺2024-03-11搵到.
4. ↑  〈「齊來認識基本法」頒獎禮今日成功舉辦〉. *www.takungpao.com.hk*. 喺2024-03-11搵到.
5. 1 2  新假期 (2024-03-08). 〈慈山寺前方丈食肉內幕越揭越多！洞鈜法師、金主擘面互數 又關李龍基女友事！？〉. 《新假期》 (美國英文). 喺2024-03-11搵到.
6. ↑  "story.php?story\_fbid=932691541555107&id=100044428094293".`{{cite web}}`: CS1 maint: url-status (link)
7. ↑  《【他們的榮譽學位】》 (英文), 喺2024-03-12搵到
岳飛人像畫
**岳飛**（1103年3月24號—1142年1月27號；生於崇寧二年二月十五），字**鵬舉**，趙宋名將。河北（指黃河以北，而非家下河南河北之省界，下同）相州湯陰（今河南安陽市湯陰縣）永和鄉孝悌里人。佢出名同北方女真人嘅金高宗不和，最後畀人收監處死。

生平
--

岳飛係喺家鄉河南生活，後尾走去參軍打仗。當時趙宋畀金人趕落江南，岳飛曾經參與其中唔少戰事。

1129年岳飛打敗咗金人，收復咗建康（今日江蘇南京），迫到金人向北撤退。之後岳飛升咗官，重擁有一支萬幾人嘅部隊，叫做「岳家軍」。岳飛所帶領嘅岳家軍，曾經剷平咗江南一帶班土匪。後來佢又打金人，收復咗襄陽、信陽等六個郡。

1140年岳飛喺郾城打勝仗，並乘勝追擊朱仙鎮，諗住可以收復成個河南。點知呢個時候宋高宗趙構突然想同金人求和，就發十二道金牌，命令岳飛班師。

岳飛返到去，就畀宋高宗、秦檜以「莫須有」罪名處死咗，享年39歲。

南宋淳熙六年（1169年），宋孝宗趙昚為佢平反昭雪，追加謚號叫做武穆，南宋嘉定四年（1211年），宋寧宗趙擴追封佢做鄂王；南宋寶慶元年（1225年），宋理宗趙昀改岳飛謚號做**忠武**。故後人又叫佢做**岳武穆**或**岳王**。

註
-

1. ↑  〈岳飞家谱：早婚典范16岁结婚17岁生子〉. 原著喺2009年4月29號歸檔. 喺2010年10月15號搵到.

睇埋
--


維基同享有多媒體嘅嘢：  
**Yue Fei**

* 岳王廟
* 岳帥誕
* 滿江紅

|  |  |
| --- | --- |
| 權威控制 | 
* WorldCat
* VIAF: 1323653
* LCCN: n80158870
* ISNI: 0000 0000 8350 0203
* GND: 118771612
* SUDOC: 113976305
* BNF: cb12049247n（資料）
* MusicBrainz: d7e2a741-f0a4-430d-a730-d65718c6b6f2
* CALIS: n2004443466
* NCL: 000703295
* DILA: A016661
* NLA: 36730497
* NDL: 00483316
* NKC: jo2009330724

 |
嚤囉雞
**嚤囉雞**（粵讀：mo1 lo1 gai1），又寫做**摩羅雞**，係一款起源自澳門茶餐廳，之後傳到香港嘅菜式，基本上有一塊煎雞扒，配搭加咗提子乾嘅黃色香料飯。澳門嘅嚤囉汁多數用黃薑粉整，色水偏黃；香港嘅嚤囉汁多數用番茄醬整，色水偏紅，一般澳門人會認為港式做法嘅嚤囉雞同沙丹雞扒冇分別，不正宗。

摩羅雞飯係澳門嘅一道好受歡迎嘅傳統美食。佢嘅起源可以追溯到澳門嘅葡國統治時期啦。葡國人喺澳門帶嚟嘅飲食文化對佢有好大嘅影響。

摩羅雞飯嘅做法一開始係由葡國人嚟澳門嘅時候引入嘅，佢哋將傳統葡國風味同當地嘅食材同煮食技巧結合埋。傳統嘅摩羅雞飯主要材料有飯、雞肉、蘑菇同其他香料，經過慢慢煮熟，令啲味道全部混合埋一齊。

不過，隨住時間嘅流逝同埋澳門嘅多元文化嘅發展，摩羅雞飯開始融合咗唔同嘅文化同煮食技巧。例如有菲律賓人、印度人、越南人同印尼人等少數族裔嘅貢獻。佢哋帶入咗自己嘅獨特風味同煮食技巧，令摩羅雞飯更加豐富多元。

經過多年嘅發展，摩羅雞飯而家已經成為澳門嘅代表性美食之一，有好深嘅文化意義。佢唔單止代表住澳門嘅多元文化融合，仲反映咗當地人嘅飲食習慣同口味。

摩羅雞飯喺澳門嘅餐桌上非常受歡迎，無論係喺屋企聚餐定係餐廳食，你都可以食到呢個美食。佢嘅調味同口感好豐富，滿足咗唔同人嘅口味需求。

總括嚟講，摩羅雞飯係一道融合咗葡國、菲律賓、印度、越南同印尼等文化風味嘅澳門傳統美食。佢嘅起源可以追溯到殖民時期，而家喺多元嘅文化環境中發展咗出嚟。呢道菜嘅意義唔單止止係飲食本身，仲代表住澳門嘅多元文化融合同埋當地人嘅飲食習慣。

睇埋
--

* 沙丹豬扒

參見
--

* 茶餐廳系列😘嚤囉雞飯一流，頹飯好去處🤣雅佳茶餐廳 Trip.com
**阿道夫·希特拉**（**Adolf Hitler**，1889年4月20號—1945年4月30號）係納粹德國政治人、軍人、元首，喺1933年去到佢死為止係德國總理，由1934年去到佢死為止係德國嘅「元首」（Führer）。喺佢做總理同埋帝國元首嘅時候，佢畀人非官方咁樣話係德意志嘅「獨裁者」。希特拉由1921年開始亦係國家社會主義德國工人黨（Nationalsozialistische Deutsche Arbeiterpartei，簡稱納粹黨）嘅領袖。

早期生活
----

喺1889年4月20號，阿道夫希特拉喺奧地利嘅因河畔布勞瑙出世。佢嘅老竇係阿洛伊斯**·**希特拉，而佢嘅阿媽就係克拉拉**·布茨爾****。**

喺希特拉嘅老竇退咗休之後，希特拉嘅童年主要喺奧地利上奧地利州嘅首府連茨度度過。希特拉最鐘意嘅城市不嬲都係連茨，希特拉曾經講過喺佢死咗之後，佢希望自己可以喺連茨度安葬。

仲係嬰兒嘅希特拉
希特拉仲未讀完高中嗰陣，就輟咗學。希特拉嘅老竇喺1903年死咗之後，佢就開始追求做位畫家嘅夢想，但係佢被維也納美術學院拒絕咗。

希特拉嘅媽媽喺1908年死咗之後，佢就搬咗去奧地利嘅首都維也納。佢喺維也納度開始咗畫風景畫同紀念碑，跟住再將佢啲畫賣俾其他人。喺希特拉住喺維也納嗰陣，佢開始對政治產生咗興趣。

### 一戰嗰陣嘅希特拉

喺一戰啱啱爆發嗰陣，希特拉就自願加入咗德軍，佢被派到西線戰場。希特拉喺前線嘅工作係幫長官將訊息傳俾士兵。

一戰嗰陣嘅希特拉
喺1918年9月28號，一個英軍士兵亨利·坦迪發現咗受咗一個德國傷兵，而佢就係希特拉。雖然亨利係可以直接開槍殺咗希特拉，但係佢選擇咗放過希特拉。

政治經歷
----

希特拉喺德國第一次世界大戰之後嘅危機嗰陣得勢。佢用咗戈培爾嘅宣傳攻勢同埋有說服力嘅演講，令納粹黨成為當時德國國會第一大黨，佢關注中產同埋草根階層嘅經濟需要，並且有一種民族主義、反猶太主義同埋反共產主義嘅味道。喺創立咗一個重新架構過嘅經濟，一個重新武裝過嘅軍隊，同埋一個極權統治嘅政權之後，希特拉採納咗一個向外擴散嘅壓迫性外交政策，嚟擴張日耳曼人嘅生存空間。咁樣，當德國佔領咗全奧地利同埋捷克西北，同埋入侵波蘭之後，就令第二次世界大戰爆發，至1941年，德國佔領咗半個歐洲。以上佔領之地大部分後嚟都俾人併入大德意志帝國（Großdeutsches Reich）嘅範圍裏面，而其他佔領區就由其他將軍管轄。

雖然納粹德國同埋意大利包括佢哋嘅盟友喺顛峰時期佔領咗歐洲大部分國家嘅地，但係佢哋最後都被盟軍打敗。納粹德國總共殺咗大概一千七百萬人，包括屠殺六百萬猶太人。

1945年4月，因為蘇聯紅軍迫近柏林，希特拉同佢新婚老婆伊娃（Eva Braun）舉行咗個簡單婚禮後冇耐喺地下室吞槍自殺。

而家仲活喺世上嘅親戚
----------

雖然希特拉同佢嘅老婆伊娃係冇後代嘅，但係喺2023年希特拉都仲有5個仲未走嘅親戚。佢哋分別係，彼得羅包爾、Heiner Hocheger、亞歷山大、路易斯、同埋拜仁。佢哋全部都係住喺唔同嘅地方同埋做嘅嘢都好唔同。彼得羅包爾係位工程師、亞歷山大係位社工；彼得同Heiner住喺奧地利、而路易斯同拜仁就住喺美國長島。

睇埋
--

* 反猶太人
* 反馬克思
* 列寧
* 史太林
* 反共濟會
* 希特拉靠民主選舉上台謠言

攷
-

1. ↑  NS-Archiv, 7 April 1925. harv error: no target: CITEREFNS-Archiv,\_7\_April\_1925 (help)

出面網頁
----


維基同享有多媒體嘅嘢：  
**阿道夫·希特拉**

* 阿道夫·希特拉喺互聯網電影資料庫嘅資料 改維基數據
* 阿道夫·希特拉喺魁北克國家圖書檔案館嘅資料 改維基數據
* 阿道夫·希特拉喺BIBSYS嘅資料 改維基數據
* 阿道夫·希特拉喺加泰圖書館嘅資料 改維基數據
* 阿道夫·希特拉喺西班牙國家圖書館嘅資料 改維基數據
* 阿道夫·希特拉喺以色列國家圖書館嘅資料 改維基數據
* 阿道夫·希特拉喺分面應用主題詞表識別碼嘅資料 改維基數據
* 阿道夫·希特拉喺虛擬國際權威檔案識別碼嘅資料 改維基數據
* 阿道夫·希特拉喺TMDb嘅資料 改維基數據
* 阿道夫·希特拉喺Metacritic嘅資料 改維基數據
* 阿道夫·希特拉喺紐約時報主題嘅資料 改維基數據
* 阿道夫·希特拉喺Quora嘅資料 改維基數據
* 阿道夫·希特拉喺爛番茄嘅資料 改維基數據
* 阿道夫·希特拉喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 38190770
* LCCN: n79046200
* ISNI: 0000 0001 2278 465X
* ORCID: 0000-0001-7276-0509
* GND: 118551655
* SELIBR: 207178
* SUDOC: 185951457
* BNF: cb11907574g（資料）
* BIBSYS: 90072396
* ULAN: 500119333
* HDS: 048732
* MusicBrainz: 8530d70e-778c-4eba-b08d-831d16783c03
* CALIS: n2004351105
* NCL: 000340243
* DILA: A025382
* NLA: 35198137
* NDL: 00443438
* NKC: jn19990003541
* ICCU: CFIV006915
* RLS: 000083075
* BNE: XX943009
* CiNii: DA00980088
* KulturNav: id
* RKD: 38605

 |
長沙灣中部一景
**長沙灣**（粵拼：coeng4 saa1 waan1\*4；英文：**Cheung Sha Wan**），係香港新九龍嘅一個地方，西面係荔枝角，東南面係深水埗，北面全部係山。長沙灣原本一個長形嘅海灣，家下就填海填成一塊大地方。裏面無論工業，商業同住宅都有。住宅有公屋、唐樓、洋樓、私人屋苑。工業有唔同工廠大廈，亦都有船廠。商業以衫褲批發為主，寫字樓方便就唔係咁多，多數係工廠大廈轉成。長沙灣有唔同食品嘅批發市場，供應全香港。所以，長沙灣可以話係包羅萬有嘅社區。

長沙灣對出就係昂船洲，家下已經連成一體。

史
-

因為發現左李鄭屋東漢墓，所以歷史學家例如蕭國健，判斷東漢嗰陣時呢度已經有人住.

舒懋官編嘅重修新安縣志（清代嘉慶二十四年刊行），裏面就有提到長沙灣係一條村，係『官富司管屬村庄』，又另一節又有提係『官富司管屬客籍村庄』，所以可能係本地人同客家人都有嘅村，曾經係鄧氏地。長沙灣原本係一個大海灣，係漁民聚居地。原海灣西起海角荔枝角，東接另一個海角深水埗，海邊散住唔少村。家下同荔枝角分界喺蝴蝶谷道。經過好多次填海，長沙灣已經見唔到海灣，村落亦都消失。取而代之係舊樓，公共屋村，工廠大廈等。原本海岸綫約莫喺家下青山道。

地方
--

長沙灣近青山道一帶，主要係舊式嘅私人樓，同埋幾過大型公共屋邨，好似蘇屋邨、李鄭屋邨。而長沙灣道，一帶，西面係工廠區同長沙灣廣場，中間係公共屋邨元州邨，麗閣邨，而東面係已經拆咗嘅工廠大廈。再出荔枝角道，西面係新私人屋苑，中間係批發市場。

街道
--

呢區主要街道有長沙灣道、青山道、元州街、荔枝角道、東京街、興華街、福榮街、福華街、祥發街、保安道同順寧道等等。

交通
--

呢頭交通都幾方便下，有港鐵荃灣綫經過長沙灣道地底，設有長沙灣站同埋荔枝角站（「荔枝角站」唔係真正嘅荔枝角，其實仲係長沙灣工業區）。而長沙灣填海區個頭就有南昌站，嗰個站可以搭港鐵西鐵綫同埋東涌綫。

註
-

1. ↑  "The Rural History Project in Yuen Long and Field Notes on the Social History and Fung Shui of Kam Tin" (PDF).

座標:  北緯22°20′9″東經114°09′21″
**康有爲**（粵拼：hong1 jau5 wai4；1858年3月19號—1927年3月31號），原名**康祖詒**，字**廣廈**，號**長素**，又號**明夷**、**更生**、**西樵山人**、**游存叟**、**天游化人**，大清至中華民國人。因爲佢出自廣東南海，人稱**康南海**。康氏係中國政治人物，思想家，教育家，光緒廿一年（1895年）進士，同埋佢嘅徒弟梁啓超一齊合作戊戌變法，事敗出逃，流亡世界各國。

佢信奉孔子嘅儒家學說，並致力改造儒家學說，適應現代社會嘅國教。

屋企
--

康有爲丹灶蘇村出生，生自官宦世家，阿爺康贊修係道光舉人，老豆康達初做過江西補用知縣。

生平
--

### 早年

康有爲出自細學儒家，拜名儒朱九江為師，朱氏當年嶺南好出名。清光緒五年，卽一八七九年，康有爲讀咗李圭嘅《環球地球新錄》等書之後，去咗香港一遊，見西方文化，感觸良多。光緒八年，卽一八八二年，康有參加順天鄉試，到咗北京，但考唔到。南歸時，途經上海，買咗好多西方書籍，吸收西方傳來嘅進化論同埋政治觀點，初步形成維新變法思想初成。光緒十四年，卽一八八八年，康有為再次順天鄉試，去到北京，借機上書光緒帝，請求變法，受阻未上達。光緒十七年，卽一八九一年及之後，佢喺廣州設立萬木草堂，收徒講學，弟子有梁啓超、陳千秋等人。

### 中年

光緒廿一年，卽一八九五年，康有出參加乙未科會試，逗留京師，得知《馬關條約》簽訂後，松筠庵聯合千三舉人，上萬言書，卽係公車上書，不過冇上達。當年五月底，佢第三次上書，得到光緒讚許。但係，唔少學者睇來，康有為政治宣傳以及回憶，好似《康南海自訂年譜》，佢好多唔合事實，好多吹水。而茅海建等唔少嘅學者就根據許多文獻，認為康有為所謂嘅組織舉人聯名上書，實際上就係一次流產嘅政治事件，但康有為派系，不斷塗脂抹粉，篡改歷史，依啲好多歷史學家所受。公車上書，實質就係由翁同龢、李鴻藻、汪鳴鑾等京城高官發動，目的係阻簽《馬關條約》。冇幾耐，康有為會試中得第五，榜名康祖詒。殿試之後，位列二甲第四十六名，賜進士出身，用工部主事。七月，佢同埋梁啓超創辦《中外紀聞》，冇幾耐就喺京師組織強學會。光緒二十三年，一八九七年，德國佔領膠州灣，康有為再次上書，請求變法。次年一月，光緒皇帝下令康有為條陳變法意見，佢呈上《應詔統籌全局折》，跟住又進呈所著《日本明治變政考》、《俄羅斯大彼得變政記》二書。四月，佢同埋梁啓超組織保國會，號召救國圖強。六月十六，光緒帝喺頤和園勤政殿，召見康有為，任命佢做總理衙門章京，准佢專折奏事，籌備變法事宜，史稱戊戌變法。後因慈禧太后干預，維新運動失敗，其具體細節，依家重有大爭議。

### 變法失敗

變法失敗後，光緒皇帝遭軟禁，康有為細佬康廣仁被殺，康有為喺李提摩太牧師協助下，坐重慶號到上海海面，再由英國領事館職員，協助喺上海海面轉船到香港，再由香港逃往加拿大，佢自稱持有皇帝嘅衣帶詔，喺光緒廿五年六月十三，卽一八九九年七月二十號組織保皇會，又名中國維新會。為咗得國際支持，佢週遊列國，會見歐洲各國君主。一九〇〇年，曾參與自立軍起義。

### 民國以後

辛亥革命之後，康有為喺一九一三年回國，定居上海辛家花園，主編《不忍》雜誌，宣揚尊孔復辟。身為保皇黨領袖，佢反對共和制，一直謀劃清廢帝溥儀復位。一九一七年六月廿八號，康有為喺天津秘密入京，同效忠前清嘅北洋軍閥張勳，一齊發動復辟，擁立溥儀登基，好快就喺北洋政府總理段祺瑞討伐下宣告失敗。

一九二一年，遷居愚園路遊存廬，一九二三年遷居青島，今青島有康有為故居。康有為晚年，始終忠於大清皇帝，一九二四年，溥儀畀馮玉祥逐出紫禁城，佢曾親往天津，到溥儀所住嘅張園覲見探望。

### 逝世

一九二七年三月十八號，康有爲避北伐戰亂，由上海出發抵達青島。三月廿九號，參加同鄉宴，宴後嘔吐，七竅流血猝死，卅一號凌晨五點卅分去世，日本醫生驗屍，稱食物中毒。事後葬喺青島。辭世後遺體曾暫厝李村棗兒山，一九四八年，正式安葬青島，翌年十月，舉行康有為遷葬同墓碑揭幕儀式。

### 掘墓

文革期間，康曾被視為系「中國歷史上最大嘅保皇派」。一九六六年八月，其墓地俾紅衛兵掘開，屍骨俾造反派鞭屍，白髮顱骨，遊街示眾，後來康有為顱骨，畀市博物館王集欽研究員，以「造反有理」實物展覽為名，收入館中藏匿，康有為墓中，先至有先生一點屍骨。一九八五年十二月廿七號，再遷墓到嶗山區中韓鎮大麥島村北浮山南麓現址（依家青島大學之北）並立碑，依家係山東省文物保護單位。

**晚清史（1840年—1911年）** 改

| 重大事件 | 清皇室重要人物 | 重要人物 | 重要組織 |
| --- | --- | --- | --- |
| * 鴉片戰爭（1840年─1842年）
* 英法聯軍（1856年─1860年）
* 辛酉政變（1861年）
* 太平天國（1856年─1860年）
* 洋務運動（1860年代─1890年代）
* 俄國掠奪中國土地（1858年─1881年）
* 中法戰爭（1883年─1885年）
* 甲午戰爭（1894年─1895年）
* 戊戌變法（1898年）
* 義和團（1899年─1900年）
* 八國聯軍（1900年）
* 清末新政（1901年─1911年）
* 日俄戰爭（1904年─1905年）
* 黃花崗起義（1911年）
* 保路運動（1911年）
* 辛亥革命（1911年）
* **條約**
	+ 南京條約（1842年）
	+ 天津條約（1858年）
	+ 璦琿條約（1858年）
	+ 北京條約（1860年）
	+ 中法新約（1885年）
	+ 馬關條約（1895年）
	+ 辛丑條約（1901年）
 | * **皇帝**
	+ 道光（在位：1820年─1850年）
	+ 咸豐（在位：1850年─1861年）
	+ 同治（在位：1861年─1874年）
	+ 光緒（在位：1874年─1908年）
	+ 宣統（在位：1908年─1911年）
* **皇室**
	+ 慈安太后
	+ 慈禧太后
	+ 奕訢
	+ 奕劻
	+ 溥儁
	+ 載漪
	+ 載勳
	+ 珍妃
	+ 載灃
	+ 隆裕太后
 | * 林則徐
* 馮桂芬
* 僧格林沁
* 曾國藩
* 曾紀澤
* 李鴻章
* 左宗棠
* 翁同龢
* 張之洞
* 袁世凱
* **維新派**
	+ 康有爲
	+ 梁啟超
	+ 戊戌六君子
	+ 譚嗣同
* **太平天國**
	+ 洪秀全
	+ 楊秀清
	+ 蕭朝貴
	+ 馮雲山
	+ 韋昌輝
	+ 石達開
	+ 陳玉成
	+ 李秀成
* **革命黨**
	+ 孫中山
	+ 黃興
	+ 秋瑾
 | * **軍事**
	+ 綠營
	+ 湘軍
	+ 淮軍
	+ 北洋水師
	+ 新軍
	+ 捻軍
	+ 黑旗軍
* **政府**
	+ 總理衙門
	+ 同文館
	+ 江南製造局
* **其他**
	+ 強學會
	+ 同盟會
	+ 興中會
	+ 光復會
	+ 文學社
	+ 共進會
 |
**第35屆秘魯總統選舉**喺2016年4月10號舉行，而呢次選舉亦會同時舉行**第18屆秘魯國會議員選舉**。

秘魯即將舉行選舉，而前總統藤森個女藤森慶子支持度就拋離其他對手繼續大幅領先。而有選民就認為佢可以改善到當地經濟，但係亦有唔少人驚佢會延續佢老豆嘅獨裁統治。

制度
--

秘魯係強制所有選民投票，如果第一輪投票冇候選人攞到過半數選票，就會響六月搞第二輪投票。

背景
--

藤森慶子做政治人之前，最早可以由佢老豆藤森謙做總統嗰時離婚講起，佢頂替佢阿媽嘅「第一夫人」角色，做咗「第一女兒」，經常就陪老豆去唔同活動。而藤森謙係日裔秘魯人，1990年當選做總統。由於佢作風強硬，致力清除反政府游擊隊勢力，同時亦改善到經濟，幫到窮人致富。但係佢響2000年因為貪污醜聞，流亡到日本之後再響智利被人拉，引渡返國之後又因為謀殺綁架等罪名，判監廿五年，到而家重坐緊監。藤森慶子卸下「第一女兒」嘅職位，轉做議員。憑著老豆嘅「餘蔭」，佢曾經參加第34屆總統選舉（2011年），但係最終以唔夠五個百分點嘅差佢，輸咗畀現任總統烏馬拉。

到今屆佢就成為熱門人選，響民意調查入面一直領先。但係有選民就驚佢會延續佢老豆嘅獨裁統治，藤森慶子應承唔會行返之前專制嘅路，亦大打經濟牌，受到唔少選民支持。而隨著藤森慶子主要對手、原本支持率排第二嘅候選人古斯曼，因為違反選舉法而被取消資格之後，令佢獲選嘅呼聲就更高。

民意調查
----

選前民意調查就話佢以超過三成嘅支持率，拋離第二同第三對手有成十個百分點。

意外
--

一批趕住返鄉下投票嘅人遇到車禍，旅遊巴響南部庫斯科省衝出公路墜河，造成至少四十個人死，十幾人受傷。

結果
--

### 第一輪選舉

第一輪選舉已經結束，結果前總統藤森嘅女藤森慶子攞唔到過半數選票。要響6月5號進入第二輪選舉，而對手係投資專家庫琴斯基。

攷
-

1. 1 2 3 4 5 6  （繁體中文）秘魯明大選藤森慶子領先 惟有民眾憂其獨裁 互聯網檔案館嘅歸檔，歸檔日期2016年8月4號，.
2. ↑  （繁體中文）料藤森慶子得票不過半 秘魯大選或二輪投票 互聯網檔案館嘅歸檔，歸檔日期2016年8月4號，.

Template:秘魯選舉
**翟浩琛**，外號「沙田Me」，香港商人，曾經係香港黑社會組織和勝和嘅坐館。兩個仔翟俊威同翟俊朗都係藝人。仲有兩個女「翟倩欣」同「翟倩盈」現居住大圍新翠邨。

個人事蹟同家庭
-------

佢早年曾經喺新西蘭定居同讀大學，之後喺2007年回流返港。雖然翟浩琛具有江湖背景，但係佢喺2017年接受《壹週刊》訪問嘅時候就話，自己管教兩個仔好嚴，教佢哋唔可以打人，唔可以講粗口，而且兩個仔好少出夜街。

事蹟
--

### 鋪路幫兩個仔女入娛樂圈

喺2017年接受《壹週刊》訪問嘅時候，翟浩琛就透露自己兩個仔想入娛樂圈，就鋪路幫兩個仔，開電影公司，大仔翟俊朗鍾意唱歌，Me哥又找吳國敬同戴辛蔚教兩個仔唱，又投資去吳國敬同太極嘅巡迴演唱會，等兩個仔可以學習唱和音。

### 投資參與撐警電影《時代》

2020年，翟浩琛投資開拍撐警電影時代，由於題材問題，內容對香港反送中運動持負面態度，加上網民對預告片嘅反應，同埋上映安排等事宜，電影備受唔少人關注。

### 武漢肺炎期間違反限聚令參與江湖壽宴

2021年4月，《蘋果日報》報導，黑社會社團和勝和喺4月1號無視武漢肺炎限聚令，喺元朗西菁街嘉嘉好宴會廳大為太上皇「囝囝」搞壽宴，包括翟浩琛以內嘅歷任和勝和坐館都有出席。如果當中有人係隱形播毒者，隨時會引發新一波疫情大爆發。

參考
--

1. 1 2  〈【發明星夢】沙田Me全家參與〉. 《Apple Daily 蘋果日報》 (香港中文). 原著喺2020-11-05歸檔. 喺2020-10-24搵到.
2. ↑  〈成報新聞(揭電影《時代》金主勝和「沙田Me」牽線 已成過氣大佬 傳搬回新翠邨住)〉. 《成報》. 喺2021-04-03搵到.
3. 1 2  〈沙田Me : 唔好行錯路就得〉. 2017-06-17.`{{cite web}}`: CS1 maint: url-status (link)
4. ↑  〈無視限聚令｜勝和太上皇囝囝「元朗國」擺百人壽宴 4屆坐館齊到賀 警隊高層震怒 ｜ 蘋果日報〉. 《Apple Daily 蘋果日報》 (香港中文). 原著喺2021-04-03歸檔. 喺2021-04-03搵到.
**美國猶太人大屠殺博物館** (英文：United States Holocaust Memorial Museum, **USHMM**) 係美國官方紀念猶太人大屠殺嘅博物館，位置係喺華盛頓特區嘅國家廣場附近。博物館建立嘅目標係"為公眾提供大屠殺嘅記錄、研究、同埋演繹，呼籲大家對抗仇恨同種族滅絕，同時推舉人嘅尊嚴同埋民主精神"。

參觀者
---

自從博物館喺1993年開放以嚟，估計有超過4,000萬位參觀者，其中有大約1,000萬位學生、99位國家領袖、同埋3,500位嚟自211個國家同地區嘅外國官員。喺所有博物館嘅參觀者之中，超過9成都唔係猶太人。喺2008年，博物館嘅網站有超過2,500萬次瀏覽，其中有35%係嚟自美國以外。

收藏
--

美國猶太人大屠殺博物館嘅收藏非常之龐大，其中包括：超過1.2萬件遺物、4,900萬頁檔案、8.5萬張歷史相、超過20萬位生還者同家屬嘅名單、1,000個鐘頭嘅歷史片段、9.3萬份圖書館物件、同埋9千份見證。

博物館嘅研究人員總共記錄咗由1933年直到1945年期間嘅超過42,500個隔都同納粹集中營。

網絡
--

喺2008年，博物館嘅預算有$1.2億美金，而佢嘅網絡亦包括：大約400位職員、125個判頭、650位志願者、91位大屠殺生還者、同埋17.5萬位博物館會員。博物館喺嚟自美國每一個州都有一位老師研究員，總共有400位嚟自26個國家嘅研究員。除此之外，博物館亦喺唔同嘅城市有分支寫字樓，包括紐約、波士頓、芝加哥、博卡拉頓（英文：Boca Raton）、洛杉磯、同埋達拉斯。

睇埋
--

* 猶太人大屠殺
* 納粹集中營

攷
-

1. ↑  "TEA-AECOM 2016 Theme Index and Museum Index: The Global Attractions Attendance Report" (PDF). Themed Entertainment Association. pp. 68–73. 原先內容歸檔 (PDF)喺27 January 2018. 喺23 March 2018搵到.
2. 1 2  "About the Museum". 美國猶太人大屠殺博物館. 原先內容歸檔喺2013-09-16. 喺2012-05-03搵到.
3. 1 2  "Press Kit". Ushmm.org. 原著喺2012-07-05歸檔. 喺2012-05-03搵到.
4. ↑  Lichtblau, Eric. "The Holocaust Just Got More Shocking." *紐約時報* 2013-03-03.
5. ↑  "2018 Financial Statements" (PDF). 原先內容歸檔 (PDF)喺20 April 2021. 喺24 October 2019搵到.
呢篇文講嘅唔係劉業強。
**劉業成**，SBS，PDSM，PMSM（英文：**Lau Yip-shing, Alan**，1961年11月21號—）係香港差佬。佢做到香港警務處副處長，2018年底退休。2019年中爆發反送中運動，佢喺8月開始翻閹3個月，到10月底為止。

部分公職
----

* 第十四屆全國政協委員特邀香港人士

仕途
--

劉業成1984年加入皇家香港警察任職督察。2000年被借調咗3年去香港機場管理局監察機場航空保安服務。2006年晉升爲總警司，2010年晉升爲助理處長，2013年升高級助理處長，2016年獲委任爲警務處副處長（行動），2018年11月下旬展開退休前休假，警務生涯長達34年。

劉業成形象「硬淨」，曾駐守多個政策部同行動崗位，統領多次大型執勤行動，例如2005年做港島總區高級警司時處理世貿韓農示威（中文：香港反對世貿遊行衝突），同埋2014年嘅佔領行動，其後負責統籌檢討工作，為日後制定新部署。例如2016年旺角騷亂後，警方成立檢討委員會，劉業成表示當再遇重大事故時，從機動部隊訓練學校抽調教官擔任臨場戰術顧問。

劉業成分別喺2010年同2016年獲頒香港警察榮譽獎章同埋香港警察卓越獎章。

2019年8月，劉業成短暫回巢警隊做「副處長（特別職務）」，幫副處長鄧炳強，為警隊喺應付反逃犯條例修訂運動引發嘅集會、示威問題提供意見，領導為反修例運動而設嘅踏浪者行動。

參考
--

1. ↑  〈二〇一九年授勳名單　附件：二〇一九年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2019年7月1號. p. 8.
2. ↑  〈二〇一六年授勳名單　附件：二〇一六年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2016年7月1號. p. 12.
3. ↑  〈二〇一〇年授勳名單〉 (新聞稿) (繁體中文). 香港政府新聞公報. 2010年7月1號.
4. ↑  〈榮休前最後檢閱 三歡呼 舉警帽 高規格結業禮 警隊副處長劉業成籲警員勇毅無私〉 (香港中文). 成報. 2018-11-18. 喺2019-10-29搵到.
5. ↑  〈退休二哥劉業城回巢 任副處長處理大型公眾活動等 罕見 3 副處長 | 立場報道 | 立場新聞〉. 《立場新聞 Stand News》 (英文). 原著喺2019-10-05歸檔. 喺2019-10-28搵到.
6. ↑  〈過去一周拘 206人 最年輕僅 12 歲 警斥示威者開遮是心虛、理虧 | 立場報道 | 立場新聞〉. 《立場新聞 Stand News》 (英文). 原著喺2019-10-28歸檔. 喺2019-10-28搵到.
7. ↑  〈兩會｜這些港區全國人大代表和政協委員赴京參會（附名單）〉. 《大公文匯網》 (中文). 喺2024-03-18搵到.


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
陳馮富珍
**陳馮富珍**（**Margaret Chan**，1947年—）係香港政府衞生署前署長，世界衞生組織前總幹事。

事跡
--

馮富珍1947年喺香港出世，祖籍廣東順德勒流。1966年，何東中學畢業後，入讀羅富國教育學院，修讀家政學。之後，同眼科醫生陳志雄結婚，冠夫姓，為陳馮富珍。1970年赴加拿大安大略，報讀西安大略大學課程。1973年獲該校文學士學位。1977年獲醫學學士學位。1978至2003年喺香港政府任職。

2006年7月25號，中華人民共和國宣佈推舉陳馮富珍做世界衞生組織總幹事。喺同一年11月6號，世界衞生組織執委會將陳馮富珍列入總幹事最後候選人（總共有五個）名單入面。11月8號，世界衞生組織宣佈推舉佢做總幹事，而呢個決定喺11月9號獲得世界衞生大會通過。

陳馮富珍嘅任期由2007年1月4號去到2012年，任期係五年半，佢係世界衞生組織成立58年以嚟第一位擔任總幹事嘅中國人。其後連任一次，做到2017年6月30號，由譚德塞接任。

選舉經歷
----

喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。

部分公職
----

* 第十四屆全國政協香港委員(特邀香港人士)

攷
-

1. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
2. ↑  〈一文看清李家超786張提名〉. 《信報網站 hkej.com》. 喺2022-09-02搵到.
3. ↑  〈兩會｜這些港區全國人大代表和政協委員赴京參會（附名單）〉. 《大公文匯網》 (中文). 喺2024-03-18搵到.

出面網頁
----


維基同享有多媒體嘅嘢：  
**Margaret Chan**

* 世界衞生組織—陳馮富珍簡介 （繁體中文）
* 中華人民共和國外交部：陳馮富珍 （繁體中文）

| * 睇
* 傾
* 改
香港回歸十五週年十五位功勳人物名單 |
| --- |
| 政治界 | 
* 陳馮富珍
* 范徐麗泰
* 梁愛詩
* 吳康民
* 曾鈺成

 |
| 商業界 | 
* 馮國經
* 利國偉
* 李嘉誠
* 馬介璋
* 邵逸夫
* 田家炳
* 曾憲梓

 |
| 科技界 | 
* 高錕

 |
| 文化界 | 
* 饒宗頤

 |
| 演藝界 | 
* 劉德華

 |

|  |  |
| --- | --- |
| 權威控制 | 
* VIAF: 96938167
* BNF: cb17786915z（資料）
* NKC: xx0100135

 |


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**烏克蘭人民共和國** (烏克蘭文：Українська Народня Республіка) 係一個曾經喺東歐出現嘅國家，由1917到1921年期間，控制咗依家烏克蘭嘅大部分地方。

歷史
--

喺1917年，俄羅斯帝國爆發二月革命，之後嘅俄國臨時政府對國內嘅少數族裔俾咗唔少嘅權利，其中包括咗烏克蘭人。喺1917年3月，烏克蘭中央議會成立，作為烏克蘭人自己嘅議會。喺3個月之後，議會宣佈喺俄國入面自治。到十月革命之後，呢個議會反對咗布爾什維克，並且宣佈成立烏克蘭人民共和國，正式由俄國獨立。呢個國家喺大部分時間控制嘅地方，大概等同俄國期間嘅8個省。

雖然個國家維持咗唔係好耐，但係喺幾年嘅時間經過咗唔少嘅變動。喺最初成立嘅時候，雖然主要嘅政治人物都宣佈咗反對布爾什維克，但係佢哋本身有唔少都係社會主義嘅支持者。喺1918年4月到12月期間，由德意志帝國支撐嘅烏克蘭國（英文：Ukrainian State）曾經控制過烏克蘭嘅地區，但係到德國喺《康邊停戰協定》認輸之後就散哂。

到1919年1月，烏克蘭人民共和國恢復控制，喺《烏克蘭統一協定》入面正式同西烏克蘭人民共和國統一，成立一個獨立代表烏克蘭人嘅國家。

喺1919年7月，波蘭正式承認烏克蘭人民共和國，成為咗第一個咁做。到1920年尾，蘇俄同蘇烏開始贏緊俄國內戰，烏克蘭人民共和國繼續控制嘅地越嚟越少。1921年3月，波蘭同蘇俄喺《里加和約》畫定咗烏克蘭入蘇聯地頭，烏克蘭人民共和國正式滅亡。

自從滅亡之後，烏克蘭一直都有一個流亡政府，代表住一個獨立民主嘅烏克蘭。到1991年蘇聯解體，蘇烏成為咗依家嘅烏克蘭，呢個願景終於實現。

睇埋
--

* 白俄羅斯人民共和國
* 民族自決

註
-

1. ↑  曾經短時間俾烏克蘭國（英文：Ukrainian State）打斷過
2. ↑  佢哋支持嘅係社會民主主義，而唔係蘇聯嘅共產主義

攷
-

1. ↑  Yekelchyk 2007. harv error: no target: CITEREFYekelchyk2007 (help)
2. ↑  Europa Publications (1999). *Eastern Europe and the Commonwealth of Independent States, 1999*. Taylor & Francis. p. 849. ISBN 978-1-85743-058-5.
**藍雪寶**（**英文：Ada Lam**），香港激進親中派人士，正職從事特殊教育工作廿幾年。佢嘅親建制同埋撑警言論，得到唔少人嘅關注，有啲內地網民稱呼佢做「正義姐」。

政治立場同爭議
-------

佢係激進親中派人士，曾經對唔同民主派人士作出人生攻擊，對美國人亦持敵視態度。例如喺2020年7月，佢就曾經同多名激進親中派人士抗議，要求港府關閉美國駐港總領事館同埋驅逐佢哋嘅駐港人員出境。

另外，佢亦曾經發表非人化仇恨言論，以「曱甴」稱呼參與反修例運動嘅科大學生。而就佢多次對民主派嘅人身攻擊，教育局喺2021年4月對佢發出警告信，話佢言論粗鄙冒犯，涉及專業失德，警告如有再犯會考慮取消佢嘅教師註冊。

### 被同事出賣

有網民話藍雪寶同校老師何穎文，曾經喺網上及大紀元爆料，話佢成日「一哭二鬧三上吊」，對同事都經常性係恩將仇報，係教育界嘅陳淨心/李偲嫣。

參考
--

1. ↑  〈對話"香港正義姐"藍雪寶：看見一些年輕人被蠱惑，真的很心痛〉. 南方都市報. 喺2020-07-28搵到.
2. ↑  〈多名網紅到美總領館示威 要求驅逐美駐港人員出境 - 香港文匯網〉. *news.wenweipo.com*. 原著喺2021-04-22歸檔. 喺2021-04-22搵到.
3. ↑  〈撐警特校教師諷陳梓維「智障」批醫護「禽獸」 涉4不當言論被教局發信警告 ｜ 蘋果日報〉. 《Apple Daily 蘋果日報》 (香港中文). 原著喺2021-04-22歸檔. 喺2021-04-22搵到.
4. ↑  〈「正義姐」藍雪寶據報遭教育局發警告信 涉稱示威者曱甴、諷區議員智障等不恰當言論 | 立場報道 | 立場新聞〉. 《立場新聞 Stand News》 (英文). 原著喺2021-04-22歸檔. 喺2021-04-22搵到.
5. ↑  〈撐警「正義姐」變「忠誠廢物」〉. 《大紀元時報 香港｜獨立敢言的良心媒體》 (香港中文). 喺2021-04-22搵到.
**廣州都城隍廟**（粵拼：gwong2 zau1 dou1 sing4 wong4 miu6\*2）
，又叫**廣州府城隍廟**gwong2 zau1 fu2 sing4 wong4 miu6\*2或**廣州城隍廟**gwong2 zau1 sing4 wong4 miu6\*2，係明清時期，嶺南地區最大、最勁嘅城隍廟。喺中國廣東省廣州市越秀區中山四路同文德路嘅交界。清朝羊城八景入面講嘅「**孤兀禺山**」就喺佢附近。

史
-

廣州都城隍廟嘅用字，喺屋簷同碑誌嗰邊都寫住「都城隍廟」四個字。
城隍廟喺明朝洪武三年（1370年）起，不過而家棟廟喺清朝時重新起過嘅。根據清朝香山（而家係中山市）人黃芝寫嘅《粵小記》話：「喺大清雍正年間，整俗使焦祈就要求朝廷將廣州府城隍升級變成睺嗮成個廣東省嘅都城隍。」後嚟喺1920年，棟廟俾人拆咗，就起咗條280米長嘅街，而嗰陣時拆凈棟大殿同拜亭響度。

### 搞國貨展

1931年九一八事變後，廣州市政府會同市社會局、市財政局、市公安局、省建設廳同廣州市商會等，一齊搞咗個廣州市提倡國貨運動委員會，諗著改咗個城隍廟做國貨展覽館以激發市民愛國情緒。時社會局長簡又文，仲請埋由上海度告假返粤嘅文藝界人士陸丹林，來局度幫手搞工程嘅清拆，主要針對廟度啲商舖攤位，十之七八都係睇相拆字等江湖生意，有唔少都幾代人做咗一百幾十年。而清拆政府補償每戶就得個40到80蚊。呢年秋季清拆限期日到咗，市公安局就出動成班武裝警士，協同啲鬥木佬，社會局都派埋陸丹林等一同到現場清拆。等清走曬商販相士等後，啲工友遲遲唔敢㤢神像驚有報應，於是乎陸丹林就拎把斧頭就咁斬斷城隍個手，工友睇到就吐啖口水講句「大吉利是」，先跟著開始拆神像同其他工程。等到咗1932年9月，國貨展覽館終於搞掂，11月就舉行咗開幕禮，場入邊除咗擺國貨畀人睇，仲有得賣𠻹。

### 持續佔用同恢復

共和國後，棟廟嘅遺址陸續俾人改成過民宅、餐廳同工廠。1949年後首先一度被用作被服廠，生產軍用被服物資。1956年城隍廟成咗廣州市材料試驗機廠。1990年城隍廟改建成兩層嘅卡拉OK廳。一直到2001年業權轉由越秀區房管局持有。喺開緊儀器廠嗰陣，廟入面冚唪唥嘅嘢都整爛嗮。

喺1993年8月，呢度俾廣州市話咗係文物保護單位，不過唔開畀啲市民入去睇。喺2009年6月2號上晝，張廣寧就檢查咗下，究竟啲咕喱整中山四路嘅城隍廟整成點，張廣寧重要求，要將城隍廟同南越王宮署古跡要搞連片規劃同保護，珍惜寺廟道觀呢啲古跡入面講嘅城市歷史，一定要保護好、用好、睇實廣州嘅歷史文化遺產，重要有幾舊就整幾舊，嚟重新出現返之前古代，廣州府城隍廟嘅樣係點，重有都搞返下城隍廟嘅周邊環境嚟維持返城隍廟嘅建築風格。

2010年10月底，修復工程搞掂，呢次修復係用咗嶺南建築工藝嘅主要經典手法。喺2010年10月31號，廣州城隍廟重新對外免費開放，雖然話開始恢復返古代嘅燒香祈福等傳統民俗活動，但凈係可以用廟入面畀嘅環保香（最多3支）。

喺2010年12月25號，有人發現咗廣州嘅城隍廟前殿上面嘅大對聯寫錯咗兩個字，而呢嚿寫咗上去嘅「神本正清法眼厭看，猩猩作態奢耗香燭」呢句對聯，發現下聯寫錯咗兩個字，其實正寫係「惺惺作態奢耗香燭」。

主要睇料
----

呢棟城隍廟入面有4樣料可以睇到嘅：

* 三嚿城隍爺像
分別係五代十國時期嘅南漢國王——劉龑，喺劉龑兩邊嘅係海瑞同楊椒山。
* 132位神仙嘅畫
喺城隍廟嘅主殿，有幅面積有差唔多240幾平方米嘅漆畫——《開天闢地•神仙卷》，而呢幅畫入面畫咗132位神仙。
* 八仙紅木大宮燈
喺城隍廟嘅大殿入面裝咗4盞2米高嘅八仙紅木大宮燈。
* 木雕貢案
呢嚿木雕係用咗成嚿高棉花梨木嚟整嘅，有3噸幾重。

傳說
--

睇埋：五羊傳說
按返唐代嘅《太平廣記》話到嘅傳說，有位嗌「崔煒」嘅唐人唔小心入咗去南越王墓，後嚟因為羊城使者嘅幫手先至可以返出嚟。嗰時，崔煒就應承過羊城啲使者要換嗮啲衫褲嚟多謝嘅。後嚟咁啱得咁橋就行過城隍廟，先知羊城使者就係廣州城隍，所以就將嚿神像粉飾咗下，重整大咗個廟添。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 牌坊 |
| 牌坊  |

|  |
| --- |
| 前殿（山門） |
| 前殿（山門）  |

|  |
| --- |
| 拜亭同大殿 |
| 拜亭同大殿  |

|  |
| --- |
| 大殿 |
| 大殿  |

|  |
| --- |
| 廣府廟會期間嘅城隍廟 |
| 廣府廟會期間嘅城隍廟  |

 |

註
-


維基同享有多媒體嘅嘢：  
**Guangzhou City God Temple**

1. 1 2  城隍庙改建国货陈列馆 互聯網檔案館嘅歸檔，歸檔日期2019年11月7號，. 2012-07-28 羊城晚报
2. ↑  1932拆了城隍庙 建国货展馆 互聯網檔案館嘅歸檔，歸檔日期2019年11月7號，. 王月华 广州日报
3. ↑  【供奉杂神】（二）——城隍庙会 崇敬城隍保境兴盛 广州市人民政府地方志办公室 2016-09-27
4. ↑  〈被遺忘的廣州城隍廟〉. 《中評社》. 中評社. 2007-12-11. 原著喺2020-03-16歸檔. 喺2009-12-03搵到.
5. ↑  〈"惺惺"变"猩猩"城隍庙对联写错字〉 (中國中文). 廣州日報. 2011-01-25. 原著喺2016-03-04歸檔. 喺2014-06-27搵到.
6. ↑  《太平廣記》卷卅四，崔煒傳

睇埋
--

* 禺山
* 廣府廟會
**俄羅斯戰艦，屌你**（俄文：**Русский военный корабль, иди на хуй**）係一句喺2022年2月24號俄羅斯入侵烏克蘭蛇島戰役中，駐守蛇島嘅烏克蘭邊防人員對俄羅斯莫斯科號飛彈巡洋艦招降嘅回應。呢一句話被視為大膽嘅表現，喺網上廣傳，成為烏克蘭支持者同埋反戰嘅人嘅口號，亦係像徵烏克蘭反對俄羅斯入侵嘅鬥爭標誌之一。

起源
--

2022年2月24號下晝六點，黑海蛇島被俄羅斯海軍襲擊，網上廣傳開火前嘅呢一段對話。

一艘俄羅斯軍艦接近蛇島，向駐守蛇島烏克蘭邊防人員講：

>  蛇島，我係一艘俄羅斯戰艦，我建議你哋放低武器投降，否則我哋會開火，聽唔聽到？ 
> 
> 

烏克蘭邊防人員聽到之後，將咪嘅聲量調高，向對方大叫：

>  俄羅斯戰艦，屌你！（俄文: 'Русский военный корабль, иди на хуй'） 
> 
> 

對話後無耐兩艘俄羅斯戰艦向蛇島開火，當日傍晚時分島上部隊失去聯繫。

使用
--

哥倫布嘅示威
烏克蘭聶伯河畔印有「俄羅斯軍艦，屌你」口號嘅廣告牌。
事後唔少反俄入侵嘅人利用呢一句話做口號。

2022年2月26號，烏克蘭軍隊炸咗連接烏克蘭鐵路同埋俄羅斯鐵路之間嘅鐵路樞紐，阻止俄羅斯鐵路公司向烏克蘭運送俄羅斯軍隊設備同人員。俄羅斯鐵路方面要求烏克蘭出於人道主義恢復樞紐，烏克蘭嘅調度員就話：「俄羅斯火車，屌你！」而烏克蘭軍隊為咗令入侵嘅俄羅斯士兵蕩失路，將烏克蘭原有嘅路牌拆除，換做寫咗粗口嘅路標，「屌你」呢句話鑲嵌喺路牌上。

烏克蘭郵局發行嘅郵票，郵票入面嘅人向莫斯科號舉中指
呢一句話亦喺烏克蘭唔少廣告牌同埋告示牌上顯示。
**AKIRA**（日文：あきら ，1981年8月23號—）係日本男演員兼舞者，原名**黑澤良平**（日文：りょへい くろさわ*Ryōhei Kurosawa*），神奈川縣大和市人，依家隸屬EXILE同埋EXILE THE SECOND。響2019年6月6號，正式同台灣女藝人林志玲結婚。

簡歷
--

響神奈川縣大和市出世，但出世無耐就搬去靜岡縣磐田市，先後升讀磐田市立富士見小學校、磐田市立城山中學校。自小學三年級就開始踢波，因為踢波唔錯而被推薦升讀磐田東高等學校，仲試過到英國比賽。後嚟仲因為咁而被推薦升讀大學，但係佢拒絕，並且響16歲個年轉為開始學舞蹈。18歲搬到東京住。

2002年，舞者MAKIDAI同埋USA響一次偶然嘅情況下，見到咗響到跳舞嘅黑澤良平，引起咗MAKIDAI同埋USA嘅注意，就同黑澤搭訕。

2003年，佢同MAKIDAI、USA同埋另外兩位舞者組成舞團「RATHER UNIQUE」出道；同年EXPG正式成立，黑澤做咗東京分校嘅講師。

2006年，佢同TETSUYA、KRUMP組成舞團「RAG POUND」；同年3月，第一次以演員身份響舞台劇『あたっくNo.1』出場。6月，響受到邀請下加入EXILE。

2008年，參演TBS系日劇「女人40」、電影「花樣男子F」，以演員正式出道。

2009年，由佢第一次主演嘅電影「讓我告訴你」（Be Sure to Share），響第三十三屆滿地可世界電影節擋出，而且佢仲攞到日本電影影評人大獎新人獎。

2010年，響由劉偉強執導嘅電影「精武風雲·陳真」入面扮「日本軍人佐佐木」一角，開始響日本以外嘅地方打開知名度。

2012年，響改編自漫畫嘅《麻辣教師GTO》入面扮主角鬼塚英吉，係第一次主演連續電視劇。

2016年，加入EXILE THE SECOND。

2017年，成為expg嘅董事。

參考資料
----
AlphaGo 個嘜頭。
**AlphaGo** 係由 Google 旗下嘅人工智能公司 Deepmind 開發嘅捉圍棋人工智能程式。

概論
--

睇埋：複雜度
喺廿一世紀嘅 AI 領域當中，捉圍棋一般俾人視為一樣好困難嘅工作，難過捉西洋象棋好多－西洋象棋喺每一個決策點有 35 個可能嘅棋步，而圍棋每一個決策點就有 250 個可能嘅棋步，所以後者要考慮嘅可能性多好多。AlphaGo 採取咗一套當時嶄新嘅做法－AlphaGo 個程式包含兩組深度神經網絡（deep neural network）：

* 一組係**政策網絡**（policy network），計算 {\displaystyle \Pr({\text{action}}|{\text{current state}})}，用嚟決定行乜嘢棋步，而
* 另一組係**價值網絡**（value network），計算 {\displaystyle \Pr({\text{victory}}|{\text{state and action}})}，用嚟評估棋盤嘅形勢，

然後工作組用監督式學習（supervised learning）訓練政策網絡，俾 AlphaGo 睇大量專業棋手捉棋嘅數據，學識計算 {\displaystyle \Pr({\text{action}}|{\text{current state}})}；然後用強化學習（reinforcement learning）訓練政策網絡，俾 AlphaGo 係噉同佢自己捉棋同學計邊啲 {\displaystyle {\text{action}}} 能夠帶嚟勝利；再用強化學習訓練價值網絡計 {\displaystyle \Pr({\text{victory}}|{\text{state and action}})} 。

喺真係捉棋嗰陣，個程式會靠蒙地卡羅樹搜索（Monte Carlo Tree Search）嘅方法：喺價值網絡同政策網絡嘅引導下揀要行邊步，即係 foreach 步，按價值網絡同政策網絡嘅 `output` 決定睇邊一個可能性，做若干次嘅模擬，然後再按模擬嘅結果揀要行邊一步。喺 2015 年 10 月，AlphaGo 初試牛刀，同職業棋手對奕，喺標準棋盤嘅情況下五戰全勝。喺 2016 年 3 月，佢再同九段（即係最高等級）棋手李世石對奕，五戰四勝，為人工智能玩遊戲開創咗歷史上嘅一次空前成功。

註釋
--

1. ↑  簡單講係「已知棋盤處於呢個狀態，大師級棋手會行呢步嘅機會率」；有關呢啲數學符號嘅意思，詳情可以睇概率論詞彙。
2. ↑  簡單講係「已知棋盤處於呢個狀態同行咗呢步，我方會贏嘅機會率」。

睇埋
--

* 人工神經網絡
* 深度神經網絡
* 遊戲人工智能
* 蒙地卡羅樹搜索

文獻
--

* Silver, D. Huang, A. Maddison, C. J. Guez, A. Sifre, L. Van Den Driessche, G. ... & Dieleman, S. (2016). Mastering the game of Go with deep neural networks and tree search (PDF). *Nature*, 529(7587), 484.

參考資料
----

1. ↑  Allis, L. V. *Searching for Solutions in Games and Artificial Intelligence*. PhD thesis,
Univ. Limburg, Maastricht, The Netherlands (1994).
2. ↑  van den Herik, H. Uiterwijk, J. W. & van Rijswijck, J. Games solved: now and in the future. *Artif. Intell*. 134, 277–311 (2002).
3. ↑  AlphaGo: How it works technically?. *Medium*.
4. ↑  Silver, D. Huang, A. Maddison, C. J. Guez, A. Sifre, L. Van Den Driessche, G. ... & Dieleman, S. (2016). Mastering the game of Go with deep neural networks and tree search. *Nature*, 529(7587), 484.

拎
-

* AlphaGo嘅官方網站
* AlphaGo wiki at Sensei's Library, including links to AlphaGo games.
* AlphaGo page, with archive and games.
**路易·阿方素**（法文：**Louis Alphonse** ，1974年4月25號—）全名**路易·亞利方疎·岡薩洛·維多·曼紐爾·馬高·德波旁—馬天尼斯-波迪烏**（西班牙文：**Luis Alfonso Gonzalo Victor Manuel Marco de Borbón y Martínez-Bordiú**），係波旁王朝成員，同時係法國保皇派承認嘅現任法國國王，稱號係**路易二十**（Louis XX）。

如果唔係佢阿爺凱瑂王子細個曾經聽力有問題而放棄繼承皇位，咁依家好有可能係佢做西班牙國王，因為凱瑂王子係環王子嘅大佬、亞利方疎十三世個二仔，所以如果論輩份係路易二十大過現任國王菲臘六世。另外佢太嫲係英國維多利亞女皇嘅外孫女維多利亞王后，所以佢算得上係英女王伊利沙伯二世嘅遠房表姪。而西班牙前考迪羅佛朗哥就係佢嘅太爺（佢阿媽、第二代佛朗哥公爵卡雯·馬天尼斯ー波迪烏·佛朗哥嘅阿公）。

佢1974年響馬德里出世，係安茹同加得士公爵阿方素嘅二仔，自大佬弗蘭西斯科響1984年走咗之後，佢就成為西班牙波旁王朝嘅長孫。1989年，老豆走咗，只有15歲嘅路易繼承咗佢所謂嘅法國國王銜頭，做咗路易二十。

但要留意嘅係，佢有嘅法國國王、安茹公爵、加得士公爵、波旁公爵、都蘭公爵呢啲銜頭，其實都未被法國政府承認，更加唔係由西班牙國王頒發，所以係冇效嘅。唯一一個得到承認嘅係「佛朗哥公爵」，由佢阿媽、第二代佛朗哥公爵卡雯·馬天尼斯ー波迪烏·佛朗哥傳畀佢。

出面網頁
----


維基同享有多媒體嘅嘢：  
**路易·阿方素·德波旁**

* 路易·阿方素·德波旁 路易·阿方素·德波旁嘅Twitter 改維基數據

* 路易·阿方素·德波旁喺加泰圖書館嘅資料 改維基數據
* 路易·阿方素·德波旁喺分面應用主題詞表識別碼嘅資料 改維基數據
* 路易·阿方素·德波旁喺虛擬國際權威檔案識別碼嘅資料 改維基數據
* 路易·阿方素·德波旁喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 55799791
* LCCN: n91125791
* ISNI: 0000 0000 2934 1408
* GND: 119007096
* SUDOC: 030426480
* BNF: cb121842552（資料）
* NKC: jo2013755837

 |


|  |  |
| --- | --- |
| Stub icon | 呢篇貴族文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**水翁** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 桃金孃目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 水翁屬 *Cleistocalyx* |
|
|
|
|
|
|
|
| 種 | **水翁 *C. operculatus*** |
|

 |
|
| 二元學名 |
| ***Cleistocalyx operculatus***(Roxb.) Merr.. et Perry, 1937 |
|
|
|
|
|
|
|
|
|
|
|
|
|
|
|

**水翁**（粵拼：seoi2 jung1；學名：*Litsea monopetala*）；第個名係**水榕**（seoi2 jung4）或**水翁花**（seoi2 jung1 faa1）；佢係桃金娘科水翁屬嘅一樖常綠喬木。佢嘅原產地喺中國內地嘅關東地區、中南半島、印尼同大洋洲，而呢啲樹一般喺中國內地嘅關東地區同埋廣西地區、甚至係亞洲嘅熱帶地區同埋澳洲嘅北領地都可以見到佢。呢種樹係鄉土樹種。

形態
--

呢樖嘢嘅花序係好似個圓錐形噉，一般生喺冇樹葉嘅舊柴柴樹枝嗰度。樹木一般有15米高到，樹幹嗰度有好多分枝響度；樹皮色一般係灰啡色；而花期方面，佢一般喺5——6月份開花。而根系方面都幾發達吓。佢鍾意有好多肥同埋水邊嗰度生，而且佢嘅吸濕性都好犀利吓。Hi bro~

用途
--

佢嘅樹皮、花、葉可以攞嚟做藥。

相
-

* 喺尼泊爾地區入面嘅水翁喺尼泊爾地區入面嘅水翁
* 水翁嘅果實水翁嘅果實
* 水翁嘅樹幹水翁嘅樹幹
* 5月份嗰陣開出嚟嘅花5月份嗰陣開出嚟嘅花

攷
-


維基物種有資料講：***水翁***

* 水翁 中国植物物种名录（CPNI）. 中国植物物种信息数据库. （2013-1-18）
一笪大規模斬樹過後嘅土地；大家齊齊勁開採天然資源，最後可能會搞到資源枯竭，到時大家都冇得用。
一大群牛喺度食草；佢哋會唔會食晒啲草，搞到大家都冇草食呢？
**公地悲劇**（粵拼：gung1 dei6 bei1 kek6；英文：**Tragedy of the commons**），或者叫**公用品悲劇**，係一種社會現象：家吓想像一個由多個人共同使用嘅天然資源，例如係石油或者森林呀噉，如果佢哋個個都有節制噉用個資源嘅話，個資源可以好襟用，但現實往往係每個人都係自身利益行先，個個爭住開採資源，最後搞到資源耗盡，大家齊齊冇得用，呢種噉嘅現象就係所謂嘅公地悲劇。

基本定義
----

睇埋：公物
公地悲劇嘅定義大致如下：

|  |  |  |
| --- | --- | --- |
| 「 | 公地悲劇係指一個事實：凡係『屬於大家嘅公物』，往往就係最少人關心同埋照顧嘅財產。 | 」 |

公地悲劇喺經濟學等領域上係一個相當受關注嘅議題，有唔少専家都嘗試用種嘅理論嚟分析呢個現象同埋研究點樣解決呢個問題。

博弈分析
----

一場會造成公地悲劇嘅博弈|  | B 君揀合作 | B 君揀背叛 |
| --- | --- | --- |
| A 君揀合作 | 3, 3 | 0, 5 |
| A 君揀背叛 | 5, 0 | 1, 1 |
|

一場唔會造成公地悲劇嘅博弈|  | B 君揀合作 | B 君揀背叛 |
| --- | --- | --- |
| A 君揀合作 | 5, 5 | 0, 3 |
| A 君揀背叛 | 3, 0 | 0, 0 |
|

睇埋：監犯困境
有經濟學家就試過噉做：佢哋用一個簡單嘅對稱博弈模型嚟模擬個世界，假想喺使用資源嗰陣，一個博弈者有

**合作**（cooperate；乖乖地跟規矩噉用個資源）同
**背叛**（defect；過度開採）
呢兩個選擇，如果雙方都揀合作，報償會係（3, 3），而如果一方揀合作另一方揀背叛，合作方嘅報償係 0 而背叛方嘅報償係 5，而如果大家一齊揀背叛，報償會係（1, 1）；喺呢個情況下，長遠嚟講，雙方都有誘因趁對手揀合作嗰陣揀背叛嚟到令自己利益最大化（而且喺呢個情況下，**大家齊齊揀背叛**係場博弈嘅唯一拿殊均衡點）；佢哋做電腦模型，模擬一個有兩種博弈者－合作者同背叛者－嘅世界，顧名思義，合作者傾向合作，而背叛者傾向背叛；佢哋嘅模擬發現，喺呢個情況下，隨住時間過去，合作者嘅所得會明顯少過背叛者嘅，於是合作者就會慢慢消失－一係變成背叛者，一係因為所得太少而被淘汰－形成一個以背叛者為主嘅世界，大家齊齊過度開採資源，造成公地悲劇；跟住落嚟，班科學家唔假想人類會唔自私，而係郁手改變場博弈嘅報償規則，令到雙方合作嘅報償變成（5, 5），一齊背叛嘅報償變成（0, 0），而如果一方合作另一方背叛，合作方報償係 0 而背叛方報償係得 3 咁多（留意拿殊均衡點變成**大家一齊揀合作**）；佢哋跟住再進行模擬，發現喺呢個情況下，就算一開始場博弈當中多數博弈者都係背叛者，合作者會慢慢因為佢哋嘅報償高而變成主流類型－背叛者所得唔夠，焗住一係改變策略、一係被淘汰。

基於呢個研究，一班美國佐治亞州嘅科學家向當地政府提議咗一啲系統嚟令到佐治亞州嘅水資源使用生態變成唔會造成公地悲劇嘅樣，例如係運用一個信譽系統嚟獎勵合作者（用政府干預令揀合作嘅報償上升）同懲罰背叛者（用政府干預令揀背叛嘅報償下降），令到啲人有誘因合作，最後仲成功噉解決佐治亞州水資源嘅公地悲劇問題。

睇埋
--

* 溫情效應
* 有限理性
* 環保

引咗
--

1. ↑  Hardin, G. (1968). The tragedy of the commons. *Science*, 162(3859), 1243-1248.
2. ↑  Milinski, M. Semmann, D. & Krambeck, H. J. (2002). Reputation helps solve the 'tragedy of the commons'. *Nature*, 415(6870), 424.
3. ↑  Weitz, J. S. Eksin, C. Paarporn, K. Brown, S. P. & Ratcliff, W. C. (2016). An oscillating tragedy of the commons in replicator dynamics with game-environment feedback. *Proceedings of the National Academy of Sciences*, 113(47), E7518-E7525.
4. ↑  Game theory shows how tragedies of the commons might be averted.

拎
-

* （英文） The Digital Library of the Commons
* （英文） The Myth of the Tragedy of the Commons by Ian Angus
**陳卓禧**，香港親中派政治人物，香港專業進修學校、港專學院校長。

部分公職
----

* 第十四屆全國政協香港委員(其他界別香港人士)

政治立場同選舉經歷
---------

佢係香港親中派嘅成員，曾經形容反送中運動入面一啲年輕嘅抗爭者衝動，未經深思熟慮，不諳世事捲入社會事件而被定罪入獄，又針對呢啲人喺港專推出「新昕計劃」，意圖要佢哋接受社會建制嘅價值觀。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

喺2024年，香港政府有意就基本法23條立法，引來社會疑慮同國際社會關注。不過，佢就話如果無意顛覆國家就唔怕。

爭議
--

### 被批評政治凌駕教育同專業

喺2017年，佢喺一次接受媒體訪問嘅時候話港專係一間愛國愛港學校，學生如果唔知就係佢哋揀錯學校。言論結果引來坊間一啲批評，其中香港社會工作者總工會指責佢將辦學團體嘅政治信仰強加到學生身上，以權力恫嚇學生，係迷失教育嘅本義。社總又話，尊重同捍衛言論自由係教育工作者嘅責任。

參考
--

1. ↑  〈HKCT - 認識港專〉. *www.hkct.edu.hk*. 喺2024-03-21搵到.
2. ↑  〈兩會｜這些港區全國人大代表和政協委員赴京參會（附名單）〉. 《大公文匯網》 (中文). 喺2024-03-18搵到.
3. ↑  〈專訪港專校長陳卓禧： 化破壞力為建設力 「新昕計劃」助犯事青年正向前行〉. *www.bastillepost.com*. 2023-08-14. 喺2024-03-28搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈一文看清李家超786張提名〉. 《信報網站 hkej.com》. 喺2022-09-02搵到.
6. ↑  〈陳卓禧：無意顛覆國家 就不用怕立法〉. 《大公文匯網》 (中文). 喺2024-03-28搵到.
7. ↑  〈給香港專業進修學校陳卓禧校長的一封公開信 | 香港社會工作者總工會〉. 《獨立媒體》. 2017-12-21. 喺2024-03-21搵到.
**陳志豪**（英語：Chan Chi Ho, Victor），新民黨社區主任、香港青年時事評論員協會副主席、廣西南寧市政協委員、香港政協青年聯會副會長、城市智庫成員、香港青年智庫主席、親中派網媒時聞香港主理人。中學畢業。

選舉經歷
----

佢曾經出戰2019年區議會選舉西貢區議會德明選區，但係輸咗畀民主派嘅鄭仲文。

2023年12月，陳志豪再度參選區議會選舉，喺選舉委員會委員壟斷選舉提名權，互相提名都唔當係利害衝突，加上大幅度削減直選議席嘅選舉制度下，終於以10952低票數當選將軍澳北區議員。

爭議
--

### 涉及中共發放假新聞系統

美國獨立社交平台研究公司Graphika喺2021年2月發表報告，指出有數以百萬計嘅虛假社交平台帳戶有組織同有系統咁幫中共唱好，呢啲戶口，2019年起集中攻擊香港反送中運動，去到2020年武漢肺炎疫情爆發後，呢啲網軍又將重點改為幫中國講好話，同時抵毀美國喺武漢肺炎期間嘅抗疫工作。報告點名提到，包括陳志豪在內嘅多名親中派人士、網媒港人講地，仲有中國外交部發言人趙立堅、多位中國駐外大使等，有份參與散播垃圾假資訊（spamouflage）。報告又話，有關活動有幕後組織同資金支持。

參考
--

1. ↑  〈區議會一般選舉區議會地方選區當選區議員名單〉. 《香港政府特別行政區新聞公報》 (繁體中文). 喺2023-12-12搵到.
2. ↑  〈美報告踢爆中共系統性轉發假消息 點名趙立堅港人講地新民黨員〉. *Radio Free Asia* (英文). 喺2021-03-04搵到.
3. ↑  "Spamouflage Breakout - Chinese Spam Network Finally Starts to Gain Some Traction" (PDF).`{{cite web}}`: CS1 maint: url-status (link)
4. ↑  自由時報電子報 (2021-02-06). 〈立堅是你？美報告踢爆中國官員系統性轉發假訊息 - 國際〉. 《自由時報電子報》 (中文). 喺2021-03-04搵到.
座標: 22°19′10″N 114°10′34″E﻿ / ﻿22.319412°N 114.175975°E﻿ / 22.319412; 114.175975

九龍維景酒店
**九龍維景酒店**（英文：**Metropark Hotel Kowloon**，2006年之前叫「**京華國際酒店**」）係香港一間四星級酒店，喺九龍何文田窩打老道75號，由中旅集團旗下嘅香港中旅維景維景國際酒店管理有限公司管理。

酒店設施
----

中餐廳
### 頂樓

* 游泳池
* 健身室
* 日光浴場

### 17樓

* 會所

### 2樓

* 中餐廳
* 宴會廳

### 1樓

* 酒店大堂
* 西餐廳
* 商務中心
* 托兒服務
* 醫務室

### 地下

* 酒吧
* 餅店
* 花店
* 上落客區

### 地庫

* 停車場

餐廳
--

* 唐宮中餐廳 餐廳資料
* 棕櫚閣西餐廳 餐廳資料
* 適式吧 餐廳資料
* 京華餅店 餐廳資料

香港沙士源頭
------

內文：香港沙士疫情
9樓房間沙士傳播情況
2003年2月21號，帶住沙士病毒由中國大陸廣州來香港探親嘅醫學院退休教授劉劍倫，入住九龍京華國際酒店911房，將病毒傳染畀同佢一齊搭𨋢嘅另外十六名旅客。佢喺廣州參與沙士疾病治療期間被感染，3月4號喺香港廣華醫院不治。以佢為傳染源，同佢同𨋢嘅外籍旅客將沙士病毒帶去加拿大等世界其他國家，大批香港醫院嘅醫護工作人員感染沙士。因此京華國際酒店911房被確認為香港2003年沙士傳染源頭。

參考
--

1. ↑  〈內地檢測隊7先遣成員抵港入住九龍維景酒店 特區官員迎接〉 (香港中文). 星島日報（多倫多）. 2020年8月2號. 原著喺2021年2月11號歸檔. 喺2020年10月1號搵到.

睇埋
--

* 旺角維景酒店（前稱京港酒店）
* 銅鑼灣維景酒店（前稱香港維景酒店）
* 香港灣仔維景酒店（前稱星港酒店）
* 澳門維景酒店（前稱澳門京澳酒店）

出面網頁
----


維基同享有多媒體嘅嘢：  
**Metropark Hotel Kowloon**

* 九龍維景酒店 官方網
* 九龍維景酒店 資料
**象崗**（粵拼：zoeng6 gong1），又可以喺後面加多隻字做**象崗山**（zoeng6 gong1 saan1），係中國廣東省廣州市入面嘅一座山仔，而呢座山仔就喺盤福路同解放北路交界嘅西邊，座山對面啱好對住越秀公園西二門。呢座山喺明朝時入選羊城八景，嗌做「**象山樵歌**」。呢座山唔係好高，海拔凈係得49.71米。

史
-

呢座山之前嗌過**固崗**（gu3 gong1）、**席帽山**（zik6 mou6/2 saan1）、**象山**（zoeng6 saan1）呢啲名。明朝洪武十三年（1380年），由於廣州城要將宋三城合埋一齊，結果開發咗廣州城北邊嘅山，於是象崗一帶做咗嗰陣時嘅廣州北門。結果象崗同越秀山一分為二。因爲鑿咗座山，結果開闊咗大北外直街（依家嘅解放北路北邊），於是呢度喺明清兩代都係廣州城北邊嘅主要通道。到咗清朝順治十年（1653年），清軍響家陣盤福路、解放北路交界南邊無幾遠度起拱極炮臺同保極炮臺，噉樣夾埋附近嘅永康炮臺、耆定三炮臺一齊防衞廣州北邊。到咗20世紀中，呢笪地就劃咗畀軍區用；到咗20世紀70年代，咗山附近起曬大廈、舖頭，就得返個山頂。1983年，呢座山頂就畀人刨低17米嚟起公寓，結果就發現咗南越國第二代王趙眜嘅王陵。於是公寓就起唔成，而係投資五千萬起做西漢南越王博物館。

出面網頁
----

* 南越王墓，坐落在廣州市區的象崗上
* 象崗探秘
* 象崗山上話滄桑 廣州市越秀區圖書館

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**共同富裕**（英文：common prosperity），係中華人民共和國政治術語，指全體社會成員都過住幸福、富裕、美好嘅物質同文化生活，係中華人民共和國發展社會主義市場經濟嘅根本目標。

歷屆領導人對概念嘅態度
-----------

1978年12月中共十一屆三中全會召開之後，鄧小平總結咗國內國際建設社會主義嘅教訓，深入探索咗共同富裕思想。1985年3月，喺全國科技工作會議上面，中共中央顧問委員會主任鄧小平指出：「社會主義嘅目的就係要全國人民共同富裕，唔係兩極分化。」1985年9月、1990年12月、1992年初，鄧小平又多次提到共同富裕。佢認為，共同富裕係社會主義同資本主義嘅區別：「如果走資本主義道路，可以令到中國百分之幾嘅人富裕起身，但係絕對解決唔到百分之九十幾嘅人生活富裕嘅問題。而堅持社會主義，實行按勞分配原則，就唔會產生貧富過大嘅差距。」

鄧小平認為，共同富裕係分階段嘅，可以用市場機制作為工具進行建設，而唔係同步富裕。佢提倡一部分有條件嘅地區、一部分人先富裕起身，帶動同幫助落後嘅地區同人民，最終實現共同富裕。同步富裕係要求全體社會成員喺同一時間，同平均分配嘅辦法，消除生活水平差距。鄧小平認為，平均發展係唔可能嘅，實際上係共同落後，共同貧窮。佢話：「農村、城市都要畀一部分人先富起身，勤勞致富係正當嘅。」（又叫先富論）先富帶動後富，逐步走向共同富裕。但同時，應采取社會主義嘅措施，預防兩極分化嘅狀況。鄧小平重認為，共同富裕係物質同精神富裕相統一嘅。江澤民、胡錦濤兩任中共中央總書記嘅政治思想入面，都提到過共同富裕嘅重要意義。

《習近平思想》入面包含「精准扶貧」嘅思想。呢一個思想認為，有能力、有條件發展經濟嘅人能脫貧致富嘅同時，亦要畀發展成果更多更公平咁惠及廣大貧困群眾，幫助冇能力同條件或者暫時冇能力條件發展嘅人實現發展，實現共同富裕。另外，中共中央總書記習近平喺2021年8月嘅中央財經委員會第十次會議同中共中央政治局會議上，再次提到共同富裕係中國式現代化嘅重要特徵，提出「要構建初次分配、再分配、三次分配協調配套嘅基礎性制度安排，形成中間大、兩頭小嘅橄欖型分配結構。」。為咗回應習近平嘅號召，中國科技巨頭騰訊宣布投資500億組建「共同富裕專項計劃」。拼多多亦喺2021年8月24號承諾將上季同未來幾季潛在獲利，投入農業發展，直至投資100億元。中央財經委員會辦公室負責人就表示唔會搞「殺富濟貧」。

外間對共同富裕嘅評論
----------

習近平嘅政策引起外界嘅質疑，認為中國政府係搞「國進民退」。美國投資者佐治·索羅斯批評習近平對民營企業嘅控制同打壓，話佢根本唔了解市場係點樣運作，只係將所有中國企業視為一黨制國家嘅工具。

2021年10月15號，馬來西亞歌手黃明志同陳芳語推出歌曲《玻璃心》，歌詞除咗揶揄中國大陸網民玻璃心心態之外，亦有提及共同富裕同維吾爾族種族滅絕等中國社會人權問題。

2021年11月頭，香港馬主蘇啟聲名下叫做Nowitzki嘅賽駒起名做「共同富裕」（「大震撼」嘅子嗣），引起馬迷廣泛關注，但係呢匹容天鵬馬房賽駒喺香港出賽6次，全部跑唔入獎金名次，重喺2022年7月14號結束喺香港嘅競賽生涯。

睇埋
--

* 全面建成小康社會

參考
--

1. ↑  新華社 (2020-11-03). "Xi Focus: Xi says China to further promote common prosperity". 新華社. 原先內容歸檔喺2021-03-01. 喺2021-07-15搵到.
2. ↑  汪嘯風,市場經濟大辭典,湖南出版社,1994年01月第1版,第55頁
3. 1 2 3 4 5 6  余永躍、王世明. 〈論鄧小平共同富裕思想的理論來源及其發展〉. 《科學社會主義》. 原先內容歸檔喺2020-04-08. 喺2018-08-10搵到.
4. 1 2  汪嘯風,市場經濟大辭典,湖南出版社,1994年01月第1版,第55頁
5. ↑  李長福主編,鄧小平理論辭典,中國文史出版社,2004年08月第1版,第367頁
6. ↑  李國祥 (2016-02-09). 〈習近平精准扶貧精准脫貧思想的實踐和理論意義--時政--人民網〉. 《人民網》. 原先內容歸檔喺2017-02-25. 喺2018-08-10搵到.
7. ↑  〈中國領導人要重新分配財富 "調節過高收入"引熱議〉. 《德國之聲中文網》. 2021-08-18. 原先內容歸檔喺2021-08-21. 喺2021-08-19搵到.
8. ↑  〈騰訊再投500億助力共同富裕〉. 《聯合早報》. 2021-08-19. 原先內容歸檔喺2021-08-19. 喺2021-08-19搵到.
9. ↑  〈拼多多承諾拿出100億元人民幣利潤　投資中國農業發展〉. 《香港01》. 2021-08-24.
10. ↑  〈韓文秀：共同富裕要靠共同奮鬥 不搞"殺富濟貧"-中新網〉. *www.chinanews.com*. 喺2021-08-30搵到.
11. ↑  小山 (2021-08-30). 〈索羅斯：習近平治下的中國投資者面臨棒喝驚醒〉. 《法國國際廣播電台》. 原著喺2021-08-30歸檔. 喺2021-08-30搵到.
12. ↑  民間全民電視公司 (2021-10-16). 〈「辱華神曲」讓小粉紅玻璃心碎！黃明志、陳芳語「不到1天」微博遭封〉. 《民視新聞網》 (繁體中文). 喺2021-10-17搵到.
13. ↑  〈中国的全面小康--时政--人民网〉. *politics.people.com.cn*. 喺2021-11-11搵到.
**流程探勘**（粵拼：lau4 cing4 taam3 ham3 | 英文：**process mining**）係數據科學上一系列用嚟分析 event log 嘅方法。

概論
--

睇埋：數據探勘
旨在想由 log 嘅數據度搵出「啲人嘅行為會跟從咩規律」噉嘅知識。做 PM 可以用到好多唔同嘅演算法，不過啲演算法嚟嚟去去都係做緊 3 樣嘢當中其中一樣：

* **Discovery**：由數據度建立描述啲人嘅行為嘅模型；
* **Conformance**：計吓數，睇吓現有嗰個模型預測嘅行為同數據實際睇到嘅有幾大出入；
* **Extension**：睇吓現有嗰個模型可以點調整，令個模型更加能夠準確預測啲人嘅行為；

分析者攞住啲 log 數據，會或多或少噉執吓佢先－包括係剷走啲明顯出咗錯嘅數據，甚至將啲數據入面嘅數值做些少轉換，即係例如手上已有「用家喺呢段期間邊啲時間點撳咗掣」噉嘅資訊，可以簡單噉計出「用家喺嗰段期間撳咗幾多次掣」呢樣資訊。跟住分析者就可以用啲數據建立統計模型，用啲模型嘅方程式嚟模擬用家嘅行為。

例如下圖就係一個典型嘅流程探勘模型，將用家嘅行為想像成「首先做 A，然後做決策（`decision point`），決定跟住要去 B C 定 E...」噉嘅樣。分析者可以睇吓呢個模型會預測嘅行為規律同數據實際睇到嘅爭幾遠。

睇埋
--

* Logging

註釋
--

1. ↑  可以睇埋科學方法嘅概念。

攷
-

1. ↑  Ma'arif, M. R. (2017, September). Revealing daily human activity pattern using process mining approach (PDF). In *2017 4th International Conference on Electrical Engineering, Computer Science and Informatics (EECSI)* (pp. 1-5). IEEE.
2. ↑  Ramadan, S. Baqapuri, H. I. Roecher, E. & Mathiak, K. (2019, June). Process mining of logged gaming behavior. In *2019 International Conference on Process Mining (ICPM)* (pp. 57-64). IEEE.

|  |  |
| --- | --- |
| Stub icon | 呢篇**流程探勘**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
香港一間劏房電錶比原圖則多，方便「用者自付」，分攤電費
一間劏房屋入面主要設施係床一張
為咗方便聯絡住客，一組劏房嘅大門出面有五個門鐘
**劏房**（分間樓宇單位，又叫**房中房**）係USA出租房嘅一種，多數喺唐樓或舊樓出現。即係業主或者二房東將一個普通住宅單位再分間成幾個細嘅獨立房，每個大概只有幾十平方呎，再以每間房每個月幾百至兩三千蚊租金租畀人住，吸引草根階層或者新來港人士租住，租客多數都係未等到公屋嘅家庭。

實施劏房租務管制嘅《業主與租客（綜合）條例》第IVA部已經喺2022年1月22日開始生效。差餉物業估價署負責條例嘅執行工作。政府經已委託非政府機構設立6支區域服務隊，協助差餉物業估價署（差估署）喺地區層面推廣新法例，提高公眾對新規管制度嘅認識同處理一般查詢等。政府亦都委託一間非政府機構，設立同管理「劏房」租務管制資訊平台 (網址: www.sdu-info.org.hk)，以分享劏房租務管制嘅資訊做宣傳同教育用途。

名
-

「劏」意思係劏開，好似「劏豬」、「劏雞」噉，劏完之後再將佢哋斬件，「劏房」即係將住宅單位分割成幾個更細部分嘅行為。

劏房未必係套房，因為套房係指一個可以住嘅房間或空間，通常都有獨立嘅廁所同浴室，劏房所有租戶要共用廁所同浴室。套房式劏房可以有獨立浴室，未必有獨立廚房。

安全問題
----

由於劏房多數都係未有向建築署申請改建，有啲甚至拆咗主力牆，或將地台升高，用來鋪設排水系統，令到樓宇嘅結構出現問題。由於單位內有多個房間，同屋住戶人數多過原本圖則預設，日常人流較多，通道會比較狹窄，容易出現消防等安全問題。

影響
--

由於過往政府曾經長期壓低房屋供應，造成房屋短缺而推高樓價同租金，唔少市民因為負擔唔起高昂嘅租金，被迫入住居住環境比較差嘅劏房，認為係造成佢哋對政府失去信心嘅原因。

睇埋
--

* 板間房
* 板套房
* 套房

參考
--

1. ↑  〈分間單位(劏房)〉. 原著喺2017年10月1號歸檔. 喺2017年10月19號搵到.
2. ↑  〈新家園協會香港島服務處〉. 劏房租務管制資訊平台. 喺2022-09-08搵到.
3. ↑  〈油尖旺民生關注會〉. 劏房租務管制資訊平台. 喺2022-09-08搵到.
4. ↑  〈香港單親協會〉. 劏房租務管制資訊平台. 喺2022-09-08搵到.
5. ↑  〈新家園協會九龍西服務處〉. 劏房租務管制資訊平台. 喺2022-09-08搵到.
6. ↑  〈新界社團聯會社會服務基金〉. 劏房租務管制資訊平台. 喺2022-09-08搵到.
7. ↑  〈沙田居民協會〉. 劏房租務管制資訊平台. 喺2022-09-08搵到.
8. ↑  〈關於網上資訊平台〉. 劏房租務管制資訊平台. 喺2022-09-08搵到.
9. ↑  就私人處所內違例改建工程而進行的執法行動
10. ↑  社會問題: 劏房
11. ↑  〈房屋 私樓價高公屋不足〉. 東方日報. 2014-07-07.
紅：金馬蹄地區；紅同金黃：加拿大定義嘅大金馬蹄地區；美國講嘅大金馬蹄地區會喺下面再向東伸展少少，大致對齊返上面
**金馬蹄地區**（英文：**Golden Horseshoe**）係加拿大嘅一個地理概念，指南安省嘅安大略湖西岸嘅一個馬蹄鐵形地區，嗰度因為喺19世紀開始發展工業，相對比較有錢，所以叫金馬蹄，原則上係由南面嘅聖嘉芙蓮市計起，跟住湖邊北上，一路兜到去北面嘅奧沙華市為止，但係呢個概念其實有啲模糊，有時會計埋一啲喺側邊嘅城市，例如貴湖市、尼亞加拉市等等。

大金馬蹄地區
------

喺21世紀初，安省政府開始將金馬蹄地區同附近啲其他發展咗嘅地區夾埋一齊睇，正式定義咗一個**大金馬蹄地區**（英文：**Greater Golden Horseshoe**，法文：**Grand Golden Horseshoe**，簡稱 **GGH**）出嚟，包括哂先前講嗰啲有時計有時唔計嘅城市；擴大咗嘅區域向北伸展到曉倫湖東南岸（Georgian Bay），向南伸展到伊利湖北岸嘅 Haldimond 郡同尼亞加拉郡，核心定義咗係多倫多，形狀仍然係馬蹄鐵形，喺2022年全區人口大約1000萬。

雖然加拿大官方有佢自己嘅定義，但係原則上，｢大｣ 係一種客觀嘅地理概念，只要都市化咗嘅地區黐住原本嘅金馬蹄地區，應該都可以計埋入去；咁計嘅話，有啲人會計埋美國嘅水牛城，甚至紐約州北部（Upstate New York）更多嘅地方。

睇埋
--

* 安大略半島

參考資料
----

1. 1 2  Allen, Patrick; Howard, Joan (1982). *Canada’s Golden Horseshoe* (教師手冊). Ontario Institute for Studies in Education. ISBN 0-7744-0243-1. 喺2023年11月25號搵到.
2. ↑  Barber, Katherine (編). "Golden Horseshoe". *Canadian Oxford Dictionary* (第2版). p. 645.
3. ↑  "Indice des prix des logements neufs, février 2023" (加拿大法文). Statistics Canada. 2023年3月22號. 喺2023年11月25號搵到.
4. ↑  "Planning transportation for the Greater Golden Horseshoe" (加拿大英文). Government of Ontario. September 16, 2022 [September 11, 2020]. 喺2023年11月25號搵到.
5. ↑  Carlino, Ian. "Why downtown Buffalo needs a new rail station". *Artvoice* (美國英文). 原著喺2012年3月21號歸檔. 喺2023年11月25號搵到.
6. ↑  UB Regional Institute (May 2018). "Moving Forward 2050: A Regional Transportation Plan for Buffalo Niagara" (PDF) (美國英文). Greater Buffalo-Niagara Transportation Council. 喺2023年11月25號搵到.


|  |  |
| --- | --- |
| Stub icon | 呢篇加拿大地理文係楔位文。歡迎幫維基百科擴寫佢。睇 • 論 • 改 • 歷 |
**王迅**，上海出生，1997年移民加拿大，因為喺加拿大無牌經營移民顧問公司，令過千名華人失去加拿大移民或公民身份而知名。

佢喺2006年至2014年期間，經營「新加威移民顧問有限公司」，以護照蓋假章、地址造假、就業造假、製造虛假文件、教唆客戶說謊等手段幫助上百名客戶攞到加拿大永久居民或公民身份，從中獲利逾1000萬加元，但從未就此繳稅。呢次係加拿大史上規模最大嘅移民造假案，東窗事發後，王迅喺2015年被判處7年監禁，但2018年獲得假釋出獄。

有啲人因此失去永久居民或公民嘅資格，亦有啲人喺調查期間自己放棄資格。不過，有啲喺案件入面失去資格嘅人，就提出上訴，指造假嘅係王迅同佢嘅員工，而唔係佢哋。佢哋又認為，加拿大公共安全部遲遲未有對無牌嘅移民顧問採取行動，亦要承擔責任。

參考
--

1. ↑  自由時報電子報 (2015-09-21). 〈加國爆發最大規模移民弊案 逾千中國人恐被驅離 - 國際 - 自由時報電子報〉. *news.ltn.com.tw* (臺灣中文). 喺2024-01-27搵到.
2. ↑  〈移民造假後果沉重 王迅房產恐遭沒收 - 大紀元〉. 《大紀元 www.epochtimes.com》 (繁體中文). 2019-02-11. 喺2024-01-27搵到.
3. ↑  〈王迅移民詐騙案 至少1082人失去加拿大永久居民或公民身份〉. 《Sing Tao Canada 星島加拿大》 (臺灣中文). 2021-04-15. 原著喺2024-01-27歸檔. 喺2024-01-27搵到.
4. 1 2  〈移民詐欺定罪 加國三百餘華人恐遣返〉. *Yahoo News* (中文). 2016-11-30. 喺2024-01-27搵到.
5. ↑  International, Radio Canada (2018-03-13). 〈造假的是他不是我：前大温移民顾问王迅的客户向法庭要求保留加拿大永久居留权〉. 《RCI | 中文》 (中國中文). 喺2024-01-27搵到.
**法西斯意大利**係意大利喺1922-1943年期間嘅政府，因為佢嘅法西斯主義而起名。佢嘅阿頭係貝尼托·墨索里尼，係當時呢個時代其中最出名嘅獨裁者之一。佢帶頭嘅法西斯黨大規模咁用政治暴力嚟打壓異見人士、推舉經濟獨立、成立天主教做國教、同埋用入侵國家嚟擴大意大利嘅勢力範圍。

歷史
--

### 墨索里尼上台

喺一次大戰之後，意大利爆發咗嚴重嘅分裂：有部分人支持當時新爆紅嘅蘇俄同埋共產主義，亦有另外一部分非常反對呢個趨勢，成立咗極右派嘅法西斯黨。

喺1922年，法西斯黨阿頭墨索里尼同佢嘅跟班向羅馬進軍，喺國王維多·伊曼紐三世嘅同意之下，墨索里尼正式掌權。

### 鞏固權力

喺掌權當初，墨索里尼仍然名義上留住一個國會，但係到1925年就已經正式解散，成為一黨專政嘅獨裁國。

喺1920同1930年代期間，意大利不斷侵略其他國家嚟加強自己嘅地位，包括：打敗喺利比亞嘅獨立運動 (1929-1934年)、入侵埃塞俄比亞 (1935年)、加入西班牙內戰 (1936年)、同入侵阿爾巴尼亞 (1939年) 等等。

除此之外，墨索里尼不斷同國際聯盟有矛盾，令到意大利嘅經濟因爲制裁嘅關係而越嚟越封閉。

### 二次大戰

喺1940年6月，意大利正式加入二次大戰，同納粹德國同大日本帝國一齊組成咗軸心國。喺場仗嘅初頭，意大利贏咗唔少地。不過，喺意大利同德軍喺非洲俾同盟國截停嘅時候，意大利就開始輸。喺1943年7月，當同盟國入侵西西里島嘅時候，大家都見到意大利打唔贏。喺入侵嘅一個月之內，國王維多·伊曼紐三世同其他反對墨索里尼嘅勢力，終於成功隊冧咗墨索里尼同法西斯黨嘅控制，法西斯意大利正式解散。

### 解散之後

喺解散之後，希特拉即刻派軍去意大利北部，成功救返墨索里尼嚟繼續做阿頭。但係佢嘅控制基本上只係得個牌，實際上已經冇乜料到。喺同盟國控制返嘅地方，反對墨索里尼嘅組織對意大利北部發動游擊戰。到1945年4月，佢哋終於成功殺咗墨索里尼，將成個法西斯運動打散。

喺1946年，意大利舉行咗公投，最終意大利人決定成立一個民主嘅共和國，一直到依家。

睇埋
--

* 納粹德國
* 鋼鐵條約

攷
-

1. ↑  Harrison, Mark (2000). *The Economics of World War II: Six Great Powers in International Comparison*. Cambridge University Press. p. 3. ISBN 9780521785037. 喺2 October 2016搵到.
2. ↑  Stanley G. Payne, *A History of Fascism, 1914–1945* (1996) p. 212
忠信堂
逸民堂
 呢篇文講嘅唔係忠信堂 (黑幫)。
**忠信堂、逸民堂**，又名**忠信．逸民堂**（Hostel C）係香港嶺南大學六座學生宿舍之一，由忠信堂（長翼）同逸民堂（短翼）組成。喺南學生宿舍，建築物同林護堂（Hostel D）相連。

歷史同命名
-----

忠信堂、逸民堂喺1997年2月22號落成並入伙，首任宿舍舍監係嶺南大學歷史系助理教授劉智鵬博士。由於宿舍落成日期唔係喺學期初，宿生曾經喺掃管軍營暫住。

忠信堂喺1998年12月18號冠名，捐款人係林植宣博士（林珏嘅老豆、林棣權嘅阿爺），林博士係廣州嶺南大學舊生，阿爸係林護先生。共五代嘅林氏家族成員亦喺嶺南嘅紅灰精神下接受教育，對廣州嶺南大學同香港嘅嶺南大學貢獻良多。係慶祝林氏祖業忠信置業有限公司成立七十週年，特以「忠信」為宿舍命名。

逸民堂喺1998年12月18號冠名，捐款人係李林建華夫人，宿舍命名係紀念李林建華夫人嘅先父林逸民先生。林逸民先生喺廣州嶺南小學同中學畢業，之後更喺唐山交通大學、美國普渡大學同哈佛大學攻讀土木工程學位同城市建設文憑。林逸民先生歷任廣州嶺南大學校董同美國嶺南基金會首位華人董事，更創辦咗嶺南同學總會同出任首任會長，對嶺南紅灰教育同發展貢獻良多。為紀念林逸民先生對嶺南大學嘅貢獻，教以「逸民」為係宿舍名。

忠信堂命名基石
逸民堂命名基石

建築間格同特色
-------

忠信堂、逸民堂樓高九層（包括底層），底層（LG）係洗衣房，地下係溫習室同娛樂室，一、二樓係男生宿舍，三樓至七樓係女生宿舍，八樓係舍監同高級導師嘅住宅。除八樓同底層外，每層都設有一個茶水間同兩個洗手間，而每層亦有雪櫃同電話等畀宿生用。

參考
--

* 嶺南通訊（131期）
* 忠信堂、逸民堂命名基石

註
-

1. ↑  嶺南通訊（131期）- 林逸民校董息勞歸主
2. ↑  忠信堂、逸民堂命名基石

出面網頁
----

* 嶺南大學忠信堂、逸民堂
校門口
**國立臺灣大學**（英文：**National Taiwan University**），簡稱**臺灣大學**、**臺大**，最先嘅校名係「臺北帝國大學」，係台灣第一間國立最高學府，位於台北市，1928年創立。

目前共設有十三個學院、五十四個學系、九十六個研究所（其中八十四個博士班），以及進修學士班（含夜間部），學生人數已達31,539人。

國立臺灣大學同國際嘅學術聯繫相當緊密，並同中國嘅頂尖高校好似北京大學、大連理工大學、復旦大學、哈爾濱工業大學、吉林大學、南京大學、南開大學、重慶大學、廈門大學、中國農業大學、中國人民大學、山東大學、上海交通大學、中山大學、清華大學、西安交通大學、浙江大學有校際合作關係。

國立臺灣大學舊生包括諾貝爾獎得主、四名中華民國總統同近百名中央研究院院士。

姐妹校
---

### 亞洲

* 馬來西亞 馬來西亞
	+ 拉曼大學

連出去
---


維基同享有多媒體嘅嘢：  
**National Taiwan University**

* 國立臺灣大學網址（臺灣正體）

|  |  |
| --- | --- |
| 權威控制 | 
* WorldCat
* VIAF: 136008754
* LCCN: n50008911
* ISNI: 0000 0004 0546 0241
* GND: 1011973-5
* SUDOC: 029586968
* BNF: cb12118135p（資料）
* BIBSYS: 3047354
* NLA: 36592687
* NKC: kn20080923021

 |


|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Stub icon | 呢篇同臺灣有關嘅文係楔位文。歡迎幫維基百科擴寫佢。睇 • 論 • 改 • 歷 |